qundao/data-zh-poetry huggingface dataset:
雪后同子俊游何山次韵四首·其三
作者：赵孟頫
朝代：元

兵革时犹动，山林日就荒。子真思隐遁，詹尹问行藏。有意随三饭，无人馈五浆。远山湖外白，立马见微茫。
雪后同子俊游何山次韵四首·其二
作者：赵孟頫
朝代：元

步履行危磴，凭阑得妙峰。鸟飞迷故道，人去想遗踪。掩冉风前竹，支离涧底松。山僧饭不足，不是忘鸣钟。
雪后同子俊游何山次韵四首·其四
作者：赵孟頫
朝代：元

湍驶波翻雪，风生地出雷。薄醪随意尽，寒气逼人来。更欲明朝去，何妨迫暮回。自怜非李广，醉尉莫相猜。
露坐
作者：赵孟頫
朝代：元

露坐夜将半，澹然无所为。草根虫鸣歇，松梢萤度迟。城市多尘杂，令人心不怡。兹丘亦可老，巳与白云期。
题东野平陵图
作者：赵孟頫
朝代：元

骑驴渺渺入荒城，积水空林坐自清。政使不容投劾去，也胜尘土负平生。
题也先帖木儿开府宅壁画山水歌
作者：赵孟頫
朝代：元

大山崒嵂摩青天，小山平远通云烟。商侯胸中有丘壑，信手落笔分清妍。阆风玄圃元不远，粲烂金碧流潺湲。参差涧谷楼观起，萦纡石路朱桥连。松风飕飗响虚阁，棋声剥琢来群仙。渔歌樵唱渺何许，纶巾羽扇清溪边。高情自有泉石趣，凉意不受尘埃缠。世间书画亦岂少，谁能真赏如公贤。华堂风日不到处，绝胜绣幕空高悬。举觞酌酒为公寿，眼明对此三千年。
题二乔图
作者：赵孟頫
朝代：元

长江东来水滔滔，谁谓江广不容刀。中有乔家女儿泪，何意师昏随二豪。龙虎方争欲相啖，鸾鸟铩翮将安逃。不见当时老诸葛，独聘丑妇何其高。
题仲宾竹
作者：赵孟頫
朝代：元

幽人夜不眠，月吐窗炯炯。起寻管城公，奋髯写清影。此君有高节，不与草木同。萧萧三两竿，自足来清风。
题仲宾竹·其一
作者：赵孟頫
朝代：元

幽人夜不眠，月吐窗炯炯。起寻管城公，奋髯写清影。
题仲宾竹·其二
作者：赵孟頫
朝代：元

此君有高节，不与草木同。萧萧三两竿，自足来清风。
题先天观
作者：赵孟頫
朝代：元

对此山水咏，使人尘虑销。况兹构真馆，燕坐远烦嚣。青林荫户牖，素云冠山椒。松风和涧泉，杂佩响琼瑶。焚香玉女降，长斋百灵朝。仙道本不远，清都亦非遥。自嗟衰莫年，颇费猿鹤招。安得生羽翰，从子以消摇。
题先贤张公十咏图
作者：赵孟頫
朝代：元

吴兴潇洒郡，自古富人物。溪山映亭榭，尊俎照华发。当时盍簪地，蓁莽久芜没。空馀诗语工，不共芳草歇。抚卷想胜风，冠佩其敢忽。先民不可见，惆怅至明发。
题周秀才此山堂
作者：赵孟頫
朝代：元

青青云外山，烱烱松下石。顾此山中人，风神照松色。爽气在襟袖，清风拂丝桐。悠然适天趣，宴坐心融融。
题周秀才此山堂·其一
作者：赵孟頫
朝代：元

青青云外山，烱烱松下石。顾此山中人，风神照松色。
题周秀才此山堂·其二
作者：赵孟頫
朝代：元

爽气在襟袖，清风拂丝桐。悠然适天趣，宴坐心融融。
题商德符学士桃源春晓图
作者：赵孟頫
朝代：元

宿云初散青山湿，落红缤纷溪水急。桃花源里得春多，洞口春烟摇绿萝。绿萝摇烟挂绝壁，飞流淙下三千尺。瑶草离离满涧阿，长松落落凌空碧。鸡鸣犬吠自成村，居人至老不相识。瀛洲仙客知仙路，点染丹青寄轻素。何处有山如此图，移家欲向山中住。
题四画 其一 桃源
作者：赵孟頫
朝代：元

桃源一去绝埃尘，无复渔郎再问津。想得耕田并凿井，依然淳朴太平民。
题四画 其三 四皓
作者：赵孟頫
朝代：元

白发商岩四老翁，紫芝歌罢听松风。半生不与人间事，亦堕留侯计术中。
题四画 其二 渊明
作者：赵孟頫
朝代：元

渊明为令本非情，解印归来去就轻。稚子迎门松菊在，半壶浊酒慰平生。
题四画 其四 赤壁
作者：赵孟頫
朝代：元

周郎赤壁走曹公，万里江流斗两雄。苏子赋成奇伟甚，长教人想谪仙风。
题四画·桃源
作者：赵孟頫
朝代：元

桃源一去绝埃尘，无复渔郎再问津。想得耕田并凿井，依然淳朴太平民。渊明为令本非情，解印归来去就轻。稚子迎门松菊在，半壶浊酒慰平生。白发商岩四老翁，紫芝歌罢听松风。半生不与人间事，亦堕留侯计术中。周郎赤壁走曹公，万里江流斗两雄。苏子赋成奇伟甚，长教人想谪仙风。
题圆泽三生公案
作者：赵孟頫
朝代：元

川上清风非有著，松间明月本无尘。不知二子缘何事，苦恋前身与后身？
题太白酒船图
作者：赵孟頫
朝代：元

载酒向何处，稽山镜水边。若为无贺老，兴尽便回船。萧洒稽山道，风流贺季真。相思不相见，愁杀谪仙人。
题太白酒船图·其一
作者：赵孟頫
朝代：元

载酒向何处，稽山镜水边。若为无贺老，兴尽便回船。
题太白酒船图·其二
作者：赵孟頫
朝代：元

萧洒稽山道，风流贺季真。相思不相见，愁杀谪仙人。
题孙安之松楸图
作者：赵孟頫
朝代：元

坟墓在万里，宦游今五年。人谁无父母，掩卷一潜然。
题孙登长啸图
作者：赵孟頫
朝代：元

在涧幽人乐考槃，南山白石夜漫漫。空林无风万籁寂，长啸一声山月寒。
题孤山放鹤图
作者：赵孟頫
朝代：元

西湖清且涟漪，扁舟时荡晴晖。处处青山独往，翩翩白鹤迎归。昔年曾到孤山，苍藤古木高寒。想见先生风致，画图留与人看。
题孤山放鹤图·其一
作者：赵孟頫
朝代：元

西湖清且涟漪，扁舟时荡晴晖。处处青山独往，翩翩白鹤迎归。
题孤山放鹤图·其二
作者：赵孟頫
朝代：元

昔年曾到孤山，苍藤古木高寒。想见先生风致，画图留与人看。
题山堂
作者：赵孟頫
朝代：元

手种青松一万栽，山堂留得翠屏隈。推窗绿树排檐入，临水红桃对镜开。山雉雊迎朝日去，野禽啼傍夕阳来。老妻亦有幽栖意，数日迟留不肯回。
题山水卷
作者：赵孟頫
朝代：元

霜后疏林叶尽乾，雨馀流水玉声寒。世间多少闲庭榭，要向溪山好处安。
题归去来图
作者：赵孟頫
朝代：元

生世各有时，出处非偶然。渊明赋归来，佳处未易言。后人多慕之，效颦惑蚩妍。终然不能去，俛仰尘埃间。斯人真有道，名与日月悬。青松卓然操，黄华霜中鲜。弃官亦易耳，忍穷北窗眠。抚卷三叹息，世久无此贤。
题彦敬越山图
作者：赵孟頫
朝代：元
体裁：五言绝句

越山隔涛江，风起不可渡。时于图中看，居然在烟雾。
题彦敬越山图
作者：赵孟頫
朝代：元

越山隔涛江，风起不可渡。时於图中看，居然在烟雾。
题息斋竹
作者：赵孟頫
朝代：元

李侯写竹有清气，满纸墨光浮翠筠。萧郎已远丹渊死，欲写此君惟此人。
题所画梅竹幽兰水仙赠鹤皋
作者：赵孟頫
朝代：元

千树瑶芳压水湄，西湖风月鬓成丝。江南春色今何似，赖有高人把一枝。萧䔥叶带雨声寒，袅袅枝摇月影残。欲引九苞威凤宿，晴窗试写翠琅玕。百草千花日夜新，此君林下始知春。虽无令色如娇女，自有幽香似德人。翠袖盈盈不受扶，天风缥缈降麻姑。便应从此东吴去，几见蓬莱弱水枯。
题所画梅竹幽兰水仙赠鹤皋·其一
作者：赵孟頫
朝代：元

千树瑶芳压水湄，西湖风月鬓成丝。江南春色今何似，赖有高人把一枝。
题所画梅竹幽兰水仙赠鹤皋·其三
作者：赵孟頫
朝代：元

百草千花日夜新，此君林下始知春。虽无令色如娇女，自有幽香似德人。
题所画梅竹幽兰水仙赠鹤皋·其二
作者：赵孟頫
朝代：元

萧䔥叶带雨声寒，袅袅枝摇月影残。欲引九苞威凤宿，晴窗试写翠琅玕。
题所画梅竹幽兰水仙赠鹤皋·其二
作者：赵孟頫
朝代：元
体裁：七言绝句

萧萧叶带雨声寒，袅袅枝摇月影残。欲引九苞威凤宿，晴窗试写翠琅玕。
题所画梅竹幽兰水仙赠鹤皋·其四
作者：赵孟頫
朝代：元

翠袖盈盈不受扶，天风缥缈降麻姑。便应从此东吴去，几见蓬莱弱水枯。
题所画梅竹赠石民瞻
作者：赵孟頫
朝代：元

故人赠我江南句，飞尽梅花我未归。欲寄相思无别语，一枝寒玉澹春晖。江南翠竹动成林，谁折寒枝寄赏音。说与双清堂上客，萧然应见此君心。
题所画梅竹赠石民瞻·其一
作者：赵孟頫
朝代：元

故人赠我江南句，飞尽梅花我未归。欲寄相思无别语，一枝寒玉澹春晖。
题所画梅竹赠石民瞻·其二
作者：赵孟頫
朝代：元

江南翠竹动成林，谁折寒枝寄赏音。说与双清堂上客，萧然应见此君心。
题括苍山成德隐玄洞天
作者：赵孟頫
朝代：元

洞天在何许，乃近在人间。神仙亦人耳，仙成厌尘寰。冥冥隐玄洞，峨峨括苍山。卿云时蓊勃，赤乌昔飞翻。缅怀葛玄翁，一往不复还。餐霞弄明月，解缨濯潺湲。青芝伺时生，绿萝共谁攀。服食去道远，孤坐亦非丹。清歌极幼眇，朱书勒孱颜。千年有白鹤，飞来启玄关。
题朱锐雪景
作者：赵孟頫
朝代：元

尘埃困人恒作恶，开卷惊看雪满楼。安得眼前有此屋，仍呼陶谢与同游。
题李仲宾野竹图
作者：赵孟頫
朝代：元

偃蹇高人意，萧疏旷士风。无心上霄汉，混迹向蒿蓬。
题李伯时元祐内厩五马图黄太史书其齿毛
作者：赵孟頫
朝代：元

五马何翩翩，萧洒秋风前。君王不好武，刍粟饱丰年。朝入阊阖门，莫秣十二闲。雄姿耀朝日，灭没走飞烟。顾盻增意气，群龙戏芝田。骏骨不得朽，托兹书画传。誇哉昭陵石，岁久当颓然。
题李公略所藏高彦敬夜山图
作者：赵孟頫
朝代：元

高侯胸中有秋月，能照山川尽豪发。戏拈小笔写微茫，只尺分明见吴越。楼中美人列仙臞，爱之自言天下无。西窗暗雨政愁绝，灯前还展夜山图。
题杨司农宅刘伯熙画山水图
作者：赵孟頫
朝代：元

移得山川胜，坐来烟雾空。窗中列远岫，堂上见青枫。岩树参差绿，林花掩冉红。鸟飞天路回，人去野桥通。村晚留迟日，楼高纳快风。琴尊会仙侣，几杖从儿僮。疑听孙登啸，将无顾恺同。微茫看不足，潇洒兴难穷。碧瓦开莲宇，丹楼耸竹宫。乱泉鸣石上，孤屿出江中。藉甚丹青誉，益知书画功。烦渠添钓艇，着我一渔翁。
题杨司农宅刘伯熙画山水图
作者：赵孟頫
朝代：元
体裁：五言排律

移得山川胜，坐来烟雾空。窗中列远岫，堂上见青枫。岩树参差绿，林花掩冉红。鸟飞天路迥，人去野桥通。村晚留迟日，楼高纳快风。琴尊会仙侣，几杖从儿僮。疑听孙登啸，将无顾恺同。微茫看不足，潇洒兴难穷。碧瓦开莲宇，丹楼耸竹宫。乱泉鸣石上，孤屿出江中。藉甚丹青誉，益知书画功。烦渠添钓艇，着我一渔翁。
题桃源图
作者：赵孟頫
朝代：元

战国方忿争，嬴秦复狂怒。冤哉鱼肉民，死者不知数。斯人逃空谷，是殆天所恕。山深无来遥，林密绝归路。艰难苟生活，种莳偶成趣。西邻与东舍，鸡犬自来去。熙熙如上古，无复当世虑。安知捕鱼郎，延缘至其处。遥遥千载后，缅想增慨慕。即今生齿繁，险绝悉开露。山中无木客，川上靡渔父。虽怀隐者心，桃源在何许。况兹太平世，尧舜方在御。干戈久己戢，老幼乐含哺。田畴毕耕耨，努力勤蓻树。毋为问迷津，穷探事高举。
题洞阳徐真人万壑松风图
作者：赵孟頫
朝代：元

谡谡松下风，悠悠尘外心。以我清净耳，听此太古音。逍遥万物表，不受世故侵。何年从此老，辟谷隐云林。
题温雪峰诗迹
作者：赵孟頫
朝代：元

出拥旌麾一俊臣，归寻松竹作闲人。龙蛇留遗人间世，泉石逍遥物外身。自古神仙皆旷达，由来豪杰岂埃尘。山川良是诸孙老，华表归来又几春。
题王子庆所藏大年墨雁
作者：赵孟頫
朝代：元

鸿雁栖栖遵渚，黄芦索索鸣秋。羡杀承平公子，笔端万里沧洲。
题秋山行旅图
作者：赵孟頫
朝代：元

老树叶似雨，浮岚翠欲流。西风驴背客，吟断野桥秋。
题秋胡戏妻图
作者：赵孟頫
朝代：元

相逢桑下说黄金，料得秋胡用计深。不是别来浑未识，黄金聊试别来心。
题米元晖山水
作者：赵孟頫
朝代：元

卧游渺万里，楚天清晓秋。初日江上出，白云山际浮。莽苍迷烟树，隐约见孤舟。丹青不可作，思子徒离忧。
题米元晖山水
作者：赵孟頫
朝代：元

澄江漾旭日，青嶂拥晴云。孤舟彼谁子，应得离人群。
题群仙壁
作者：赵孟頫
朝代：元

群仙来会蕊珠宫，花满琼山翠满空。环佩珊珊五云际，半天鸾鹤舞春风。
题耕织图二十四首奉懿旨撰
作者：赵孟頫
朝代：元

田家重元日，置酒会邻里。小大易新衣，相戒未明起。老翁年已迈，含笑弄孙子。老妪惠且慈，白发被两耳。杯盘且罗列，饮食致甘旨。相呼团圞坐，聊慰衰莫齿。田硗借人力，粪壤要锄理。新岁不敢闲，农事自兹始。
题耕织图二十四首奉懿旨撰 织 其二十 八月
作者：赵孟頫
朝代：元
体裁：古风

池水何洋洋，沤麻水中央。数日麻可取，引过两手长。织绢能几时，织布巳复忙。依依小儿女，岁晚叹无裳。布襦不掩胫，念之热中肠。朝缉满一篮，莫缉满一筐。行看机中布，计日渐可量。我衣苟巳成，不忧天早霜。
题耕织图二十四首奉懿旨撰 织 其二十一 九月
作者：赵孟頫
朝代：元
体裁：古风

季秋霜露降，凛凛寒气生。是月当授衣，有布织未成。天寒催刀尺，机杼可无营。教女学纺纑，举足疾且轻。舍南与舍北，嘒嘒闻车声。通都富豪家，华屋贮娉婷。被服杂罗绮，五色相间明。听说贫家女，恻然当动情。
题耕织图二十四首奉懿旨撰 织 其二十三 十一月
作者：赵孟頫
朝代：元
体裁：古风

冬至阳来复，草木潜滋萌。君子重其然，吾道自此亨。父母坐堂上，子孙列前荣。再拜称上寿，所愿百福并。人生属明时，四海方太平。民无札瘥者，厚泽敷群情。衣食苟给足，礼义自此生。愿言兴学校，庶几教化成。
题耕织图二十四首奉懿旨撰 织 其二十二 十月
作者：赵孟頫
朝代：元
体裁：古风

丰年禾黍登，农心稍逸乐。小儿渐长大，终岁荷锄钁。目不识一字，每念心作恶。东邻方迎师，收拾令入学。后月日南至，相贺因旧俗。为女裁新衣，脩短巧量度。龟手事塞向，庶禦北风虐。人生真可叹，至老长力作。
题耕织图二十四首奉懿旨撰 织 其二十四 十二月
作者：赵孟頫
朝代：元
体裁：古风

忽忽岁将尽，人事可稍休。寒风吹桑林，日夕声飕飗。墙南地不冻，垦掘为坑沟。斫桑埋其中，明年芽早抽。是月浴蚕种，自古相传流。蚕出易脱壳，丝纩亦倍收。及时不努力，知有来岁否。手冻不足惜，冀免号寒忧。
题耕织图二十四首奉懿旨撰 织 其十七 五月
作者：赵孟頫
朝代：元

五月夏以半，谷莺先弄晨。老蚕成雪茧，吐丝乱纷纭。伐苇作薄曲，束缚齐榛榛。黄者黄如金，白者白如银。烂然满筐筥，爱此颜色新。欣欣举家喜，稍慰经时勤。有客过相问，笑声闻四邻。论功何所归，再拜谢蚕神。
题耕织图二十四首奉懿旨撰 织 其十三 正月
作者：赵孟頫
朝代：元

正月新献岁，最先理农器。女工并时兴，蚕室临期治。初阳力未胜，早春尚寒气。窗户当奥密，勿使风雨至。田畴耕耨动，敢不脩耒耜。经冬牛力弱，相戒勤饭饲。万事非预备，仓卒恐不易。田家亦良苦，舍此复何计。
题耕织图二十四首奉懿旨撰 织 其十九 七月
作者：赵孟頫
朝代：元
体裁：古风

七月暑尚炽，长日弄机杼。头蓬不暇梳，挥手汗如雨。嘤嘤时鸟鸣，灼灼红榴吐。何心娱耳目，往来忘伛偻。织为机中素，老幼要纫补。青灯照夜梭，蟋蟀窗外语。辛勤亦何有，身体衣几缕。嫁为田家妇，终岁服劳苦。
题耕织图二十四首奉懿旨撰 织 其十五 三月
作者：赵孟頫
朝代：元

三月蚕始生，纤细如牛毛。婉娈闺中女，素手握金刀。切叶以饲之，拥？散周遭。庭树鸣黄鸟，发声和且娇。蚕饥当采桑，何暇事游遨。田时人力少，丈夫方种苗。相将挽长条，盈筐不终朝。数口望无寒，敢辞终岁劳。
题耕织图二十四首奉懿旨撰 织 其十八 六月
作者：赵孟頫
朝代：元
体裁：古风

釜下烧桑柴，取茧投釜中。纤纤女儿手，抽丝疾如风。田家五六月，绿树阴相蒙。但闻缲车响，远接村西东。旬日可经绢，弗忧杼轴空。妇人能蚕桑，家道当不穷。更望时雨足，二麦亦稍丰。沽酒田家饮，醉倒妪与翁。
题耕织图二十四首奉懿旨撰 织 其十六 四月
作者：赵孟頫
朝代：元
体裁：古风

四月夏气清，蚕大已属眠。高首何昂昂，蛾眉复娟娟。不忧桑叶少，遍野如绿烟。相呼携筐去，迢递立远阡。梯空伐条枚，叶上露未乾。蚕饥当早归，秉心静以专。饬躬脩妇事，僶勉当盛年。救忙多女伴，笑语方喧然。
题耕织图二十四首奉懿旨撰 织 其十四 二月
作者：赵孟頫
朝代：元
体裁：古风

仲春冻初解，阳气方满盈。旭日照原野，万物皆欣荣。是时可种桑，插地易抽萌。列树遍阡陌，东西各纵横。岂惟篱落间，采叶惮远行。大哉皇元化，四海无交兵。种桑日已广，弥望绿云平。匪惟锦绮谋，祗以厚民生。
题耕织图二十四首奉懿旨撰 耕 其一 正月
作者：赵孟頫
朝代：元

田家重元日，置酒会邻里。小大易新衣，相戒未明起。老翁年已迈，含笑弄孙子。老妪惠且慈，白发被两耳。杯盘且罗列，饮食致甘旨。相呼团栾坐，聊慰衰莫齿。田硗藉人力，粪壤要锄理。新岁不敢闲，农事自兹始。
题耕织图二十四首奉懿旨撰 耕 其七 七月
作者：赵孟頫
朝代：元
体裁：古风

大火既西流，凉风日凄厉。古人重稼穑，力田在匪懈。郊行省农事，禾黍何旆旆。碾以他山石，玉粒使人爱。大祀须粢盛，一一稽古制。是为五谷长，异彼稊与稗。炊之香且美，可用享上帝。岂惟足食人，一饱有所待。
题耕织图二十四首奉懿旨撰 耕 其三 三月
作者：赵孟頫
朝代：元
体裁：古风

良农知土性，肥瘠有不同。时至万物生，芽蘖由地中。秉耒向畎亩，忽遍西与东。举家往于田，劳瘁在尔农。春雨及时降，被野何濛濛。乘兹各布种，庶望西成功。培根利秋实，仰天望年丰。但使阴阳和，自然仓廪充。
题耕织图二十四首奉懿旨撰 耕 其九 九月
作者：赵孟頫
朝代：元
体裁：古风

大家饶米面，何啻百室盈。纵复人力多，舂磨常不停。激水转大轮，硙碾亦易成。古人有机智，用之可厚生。朝出连百车，莫入还满庭。勾稽数多少寡，必假布算精。小人好争利，昼夜心营营。君子贵知足，知足万虑轻。
题耕织图二十四首奉懿旨撰 耕 其二 二月
作者：赵孟頫
朝代：元
体裁：古风

东风吹原野，地冻亦已销。早觉农事动，荷锄过相招。迟迟朝日上，炊烟出林梢。土膏脉既起，良耜利若刀。高低遍翻垦，宿草不待烧。幼妇颇能家，井臼常自操。散灰缘旧俗，门径环周遭。所冀岁有成，殷勤在今朝。
题耕织图二十四首奉懿旨撰 耕 其五 五月
作者：赵孟頫
朝代：元
体裁：古风

仲夏苦雨乾，二麦先后熟。南风吹陇亩，惠气散清淑。是为农夫庆，所望实其腹。沽酒醉比邻，语笑声满屋。纷然收穫罢，高廪起相属。有周成王业，后稷播百谷。皇天贻来牟，长世自兹卜。愿言仍岁稔，四海尽蒙福。
题耕织图二十四首奉懿旨撰 耕 其八 八月
作者：赵孟頫
朝代：元
体裁：古风

白露下百草，茎叶日纷委。是时禾黍登，充积遍都鄙。在郊既千庾，入邑复万轨。人言田家乐，此乐谁可比。租赋以输官，所馀足储峙。不然风雪至，冻馁及妻子。优游茅檐下，庶可以卒岁。太平元有象，治世乃如此。
题耕织图二十四首奉懿旨撰 耕 其六 六月
作者：赵孟頫
朝代：元
体裁：古风

当昼耘水田，农夫亦良苦。赤日背欲裂，白汗洒如雨。匍匐行水中，泥淖及腰膂。新苗抽利剑，割肤何痛楚。夫耘妇当馌，奔走及亭午。无时暂休息，不得避炎暑。谁怜万民食，粒粒非易取。愿陈知稼穑，《无逸》传自古。
题耕织图二十四首奉懿旨撰 耕 其十 十月
作者：赵孟頫
朝代：元
体裁：古风

孟冬农事毕，谷粟既已藏。弥望四野空，藁秸亦在场。朝廷政方理，庶事和阴阳。所以频岁登，不忧旱与蝗。置酒燕乡里，尊老列上行。肴羞不厌多，炰羔复烹羊。纵饮穷日夕，为乐殊未央。祷天祝圣人，万年长寿昌。
题耕织图二十四首奉懿旨撰 耕 其十一 十一月
作者：赵孟頫
朝代：元
体裁：古风

农家值丰年，乐事日熙熙。黑黍可酿酒，在牢羊豕肥。东邻有一女，西邻有一儿。儿年十五六，女大亦可笄。财礼不求备，多少取随宜。冬前与冬后，昏嫁利此时。但愿子孙多，门户可扶持。女当力蚕桑，男当力耘耔。
题耕织图二十四首奉懿旨撰 耕 其十二 十二月
作者：赵孟頫
朝代：元
体裁：古风

一日不力作，一日食不足。惨淡岁云莫，风雪入破屋。老农气力衰，伛偻腰背曲。索绹民事急，昼夜互相续。饭牛欲牛肥，茭藁亦预蓄。蹇驴虽劣弱，挽车致百斛。农事极劳苦，岁岂恒稔熟。能知稼穑艰，天下自蒙福。
题耕织图二十四首奉懿旨撰 耕 其四 四月
作者：赵孟頫
朝代：元
体裁：古风

孟夏土加润，苗生无近远。漫漫冒浅陂，芃芃被长阪。嘉谷虽已值，恶草亦滋蔓。君子与小人，并处必为患。朝朝荷锄往，薅耨忘疲倦。旦随鸟雀起，归与牛羊晚。有妇念将饥，过午可无饭。一饱不易得，念此独长叹。
题耕织图二十四首奉懿旨撰 耕 正月
作者：赵孟頫
朝代：元

田家重元日，置酒会邻里。小大易新衣，相戒未明起。老翁年已迈，含笑弄孙子。老妪惠且慈，白发被两耳。杯盘且罗列，饮食致甘旨。相呼团栾坐，聊慰衰莫齿。田硗藉人力，粪壤要锄理。新岁不敢闲，农事自兹始。东风吹原野，地冻亦已销。早觉农事动，荷锄过相招。迟迟朝日上，炊烟出林梢。土膏脉既起，良耜利若刀。高低遍翻垦，宿草不待烧。幼妇颇能家，井臼常自操。散灰缘旧俗，门径环周遭。所冀岁有成，殷勤在今朝。良农知土性，肥瘠有不同。时至万物生，芽蘖由地中。秉耒向畎亩，忽遍西与东。举家往于田，劳瘁在尔农。春雨及时降，被野何濛濛。乘兹各布种，庶望西成功。培根利秋实，仰天望年丰。但使阴阳和，自然仓廪充。孟夏土加润，苗生无近远。漫漫冒浅陂，芃芃被长阪。嘉谷虽已值，恶草亦滋蔓。君子与小人，并处必为患。朝朝荷锄往，薅耨忘疲倦。旦随鸟雀起，归与牛羊晚。有妇念将饥，过午可无饭。一饱不易得，念此独长叹。仲夏苦雨乾，二麦先后熟。南风吹陇亩，惠气散清淑。是为农夫庆，所望实其腹。沽酒醉比邻，语笑声满屋。纷然收穫罢，高廪起相属。有周成王业，后稷播百谷。皇天贻来牟，长世自兹卜。愿言仍岁稔，四海尽蒙福。当昼耘水田，农夫亦良苦。赤日背欲裂，白汗洒如雨。匍匐行水中，泥淖及腰膂。新苗抽利剑，割肤何痛楚。夫耘妇当馌，奔走及亭午。无时暂休息，不得避炎暑。谁怜万民食，粒粒非易取。愿陈知稼穑，《无逸》传自古。大火既西流，凉风日凄厉。古人重稼穑，力田在匪懈。郊行省农事，禾黍何旆旆。碾以他山石，玉粒使人爱。大祀须粢盛，一一稽古制。是为五谷长，异彼稊与稗。炊之香且美，可用享上帝。岂惟足食人，一饱有所待。白露下百草，茎叶日纷委。是时禾黍登，充积遍都鄙。在郊既千庾，入邑复万轨。人言田家乐，此乐谁可比。租赋以输官，所馀足储峙。不然风雪至，冻馁及妻子。优游茅檐下，庶可以卒岁。太平元有象，治世乃如此。大家饶米面，何啻百室盈。纵复人力多，舂磨常不停。激水转大轮，硙碾亦易成。古人有机智，用之可厚生。朝出连百车，莫入还满庭。勾稽数多少寡，必假布算精。小人好争利，昼夜心营营。君子贵知足，知足万虑轻。孟冬农事毕，谷粟既已藏。弥望四野空，藁秸亦在场。朝廷政方理，庶事和阴阳。所以频岁登，不忧旱与蝗。置酒燕乡里，尊老列上行。肴羞不厌多，炰羔复烹羊。纵饮穷日夕，为乐殊未央。祷天祝圣人，万年长寿昌。农家值丰年，乐事日熙熙。黑黍可酿酒，在牢羊豕肥。东邻有一女，西邻有一儿。儿年十五六，女大亦可笄。财礼不求备，多少取随宜。冬前与冬后，昏嫁利此时。但愿子孙多，门户可扶持。女当力蚕桑，男当力耘耔。一日不力作，一日食不足。惨淡岁云莫，风雪入破屋。老农气力衰，伛偻腰背曲。索绹民事急，昼夜互相续。饭牛欲牛肥，茭藁亦预蓄。蹇驴虽劣弱，挽车致百斛。农事极劳苦，岁岂恒稔熟。能知稼穑艰，天下自蒙福。正月新献岁，最先理农器。女工并时兴，蚕室临期治。初阳力未胜，早春尚寒气。窗户当奥密，勿使风雨至。田畴耕耨动，敢不脩耒耜。经冬牛力弱，相戒勤饭饲。万事非预备，仓卒恐不易。田家亦良苦，舍此复何计。仲春冻初解，阳气方满盈。旭日照原野，万物皆欣荣。是时可种桑，插地易抽萌。列树遍阡陌，东西各纵横。岂惟篱落间，采叶惮远行。大哉皇元化，四海无交兵。种桑日已广，弥望绿云平。匪惟锦绮谋，祗以厚民生。三月蚕始生，纤细如牛毛。婉娈闺中女，素手握金刀。切叶以饲之，拥？散周遭。庭树鸣黄鸟，发声和且娇。蚕饥当采桑，何暇事游遨。田时人力少，丈夫方种苗。相将挽长条，盈筐不终朝。数口望无寒，敢辞终岁劳。四月夏气清，蚕大已属眠。高首何昂昂，蛾眉复娟娟。不忧桑叶少，遍野如绿烟。相呼携筐去，迢递立远阡。梯空伐条枚，叶上露未乾。蚕饥当早归，秉心静以专。饬躬脩妇事，僶勉当盛年。救忙多女伴，笑语方喧然。五月夏以半，谷莺先弄晨。老蚕成雪茧，吐丝乱纷纭。伐苇作薄曲，束缚齐榛榛。黄者黄如金，白者白如银。烂然满筐筥，爱此颜色新。欣欣举家喜，稍慰经时勤。有客过相问，笑声闻四邻。论功何所归，再拜谢蚕神。釜下烧桑柴，取茧投釜中。纤纤女儿手，抽丝疾如风。田家五六月，绿树阴相蒙。但闻缲车响，远接村西东。旬日可经绢，弗忧杼轴空。妇人能蚕桑，家道当不穷。更望时雨足，二麦亦稍丰。沽酒田家饮，醉倒妪与翁。七月暑尚炽，长日弄机杼。头蓬不暇梳，挥手汗如雨。嘤嘤时鸟鸣，灼灼红榴吐。何心娱耳目，往来忘伛偻。织为机中素，老幼要纫补。青灯照夜梭，蟋蟀窗外语。辛勤亦何有，身体衣几缕。嫁为田家妇，终岁服劳苦。池水何洋洋，沤麻水中央。数日麻可取，引过两手长。织绢能几时，织布巳复忙。依依小儿女，岁晚叹无裳。布襦不掩胫，念之热中肠。朝缉满一篮，莫缉满一筐。行看机中布，计日渐可量。我衣苟巳成，不忧天早霜。季秋霜露降，凛凛寒气生。是月当授衣，有布织未成。天寒催刀尺，机杼可无营。教女学纺纑，举足疾且轻。舍南与舍北，嘒嘒闻车声。通都富豪家，华屋贮娉婷。被服杂罗绮，五色相间明。听说贫家女，恻然当动情。丰年禾黍登，农心稍逸乐。小儿渐长大，终岁荷锄钁。目不识一字，每念心作恶。东邻方迎师，收拾令入学。后月日南至，相贺因旧俗。为女裁新衣，脩短巧量度。龟手事塞向，庶禦北风虐。人生真可叹，至老长力作。冬至阳来复，草木潜滋萌。君子重其然，吾道自此亨。父母坐堂上，子孙列前荣。再拜称上寿，所愿百福并。人生属明时，四海方太平。民无札瘥者，厚泽敷群情。衣食苟给足，礼义自此生。愿言兴学校，庶几教化成。忽忽岁将尽，人事可稍休。寒风吹桑林，日夕声飕飗。墙南地不冻，垦掘为坑沟。斫桑埋其中，明年芽早抽。是月浴蚕种，自古相传流。蚕出易脱壳，丝纩亦倍收。及时不努力，知有来岁否。手冻不足惜，冀免号寒忧。
题舜举小隐图
作者：赵孟頫
朝代：元

有水清且泚，洄洑乱石间。乐哉三子者，在涧歌考槃。流波牵弱缕，轻飙动文竿。信无吞舟鱼，我志匪鲂鳏。勿言隐尚小，神情有馀闲。高士不可见，古风何时还。
题舜举折枝桃
作者：赵孟頫
朝代：元

醉里春归寻不得，眼明忽见折枝花。向来飞盖西园夜，万烛高烧照烂霞。
题舜举摹伯时二马图
作者：赵孟頫
朝代：元

二龙何时飞上天，空有骏影人间传。一匹凤头来于阗，一匹赐名花满川。李侯作画述者钱，想见温公当国年。太平时节巡游少，立仗归来饱春草。老向天闲无战功，马自不逢人皞皞。
题苍林叠岫图
作者：赵孟頫
朝代：元

桑苧未成鸿渐隐，丹青聊作虎头痴。久知图画非儿戏，到处云山是我师。溪上先人之敝庐，南山秀色照庭除。何时共买扁舟去，看钓寒波缩项鱼。
题苍林叠岫图·其一
作者：赵孟頫
朝代：元

桑苧未成鸿渐隐，丹青聊作虎头痴。久知图画非儿戏，到处云山是我师。
题苍林叠岫图·其二
作者：赵孟頫
朝代：元

溪上先人之敝庐，南山秀色照庭除。何时共买扁舟去，看钓寒波缩项鱼。
题苕溪绝句
作者：赵孟頫
朝代：元

自有天地有此溪，泓渟百折净无泥。我居溪上尘不到，只疑家在青玻瓈。
题范蠡五湖杜陵浣花
作者：赵孟頫
朝代：元

功名自古是危机，谁似先生早拂衣。好向五湖寻一舸，霜黄木叶雁初飞。春色醺人苦不禁，蹇驴驮醉晚骎骎。江花江草诗千首，老尽平生用世心。
题范蠡五湖杜陵浣花·其一
作者：赵孟頫
朝代：元

功名自古是危机，谁似先生早拂衣。好向五湖寻一舸，霜黄木叶雁初飞。
题范蠡五湖杜陵浣花·其二
作者：赵孟頫
朝代：元

春色醺人苦不禁，蹇驴驮醉晚骎骎。江花江草诗千首，老尽平生用世心。
题萱草蛱蝶图
作者：赵孟頫
朝代：元

丛竹无端绿，幽花特地妍。飞来双蛱蝶，相对意悠然。
题董元溪岸图
作者：赵孟頫
朝代：元

石林何苍苍，油云出其下。山高蔽白日，阴晦复多雨。窈窕溪谷中，邅回入洲溆。冥冥猿狖居，漠漠凫雁聚。幽居彼谁子，孰与玩芳草。因之一长谣，商声振林莽。
题西溪图赠鲜于伯几
作者：赵孟頫
朝代：元

山林忽然在我眼，揽袂欲游嗟巳远。长松谡谡含苍烟，平川茫茫际曾巘。大梁繁华天下稀，走马斗鸡夜忘归。君独胡为甘寂寞，坐对山水娱清晖。西溪先生奇崛士，正可着之岩石里。数间茅屋破不脩，中有神光发奇字。绿蘋齐叶白芷生，送君江南空复情。相思万里不可见，时对此图双眼明。
题赵敬父侍御祖德诗
作者：赵孟頫
朝代：元

弃子抱兄子，古来闻邓攸。贤哉赵氏母，盛德迈前脩。阴骘理须复，高门庆自流。诜诜庭下玉，簪笏尽公侯。
题钱舜举着色梨花
作者：赵孟頫
朝代：元

东风吹日花冥冥，繁枝压雪凌风尘。素罗衣裳照青春，眼中若有梨园人。攀条弄芳畏日夕，只今纸上空颜色。颜色好，愁转多，与君沽酒花前歌。
题陶母待宾手卷
作者：赵孟頫
朝代：元
体裁：古风

范逵诚孝廉，陶侃固英特。英特未可知，门有孝廉客。伤哉陶母贫，剪发易酒食。此意固自佳，此发足可惜。此发足可惜，儿心将奈何。丈夫淡相与，岂以酒食多。平生郭林宗，何如茅季容。
题青绥孝子诗
作者：赵孟頫
朝代：元
体裁：古风

南城青绥孝子家，至今门户生光华。百年往事已陈迹，路旁过者恒咨嗟。国初归马三阳日，骨肉人閒有相识。黄氏之子真可怜，不见慈亲眼流血。誓将筋力穷寰区，东从扶桑抵月窟。寸心莫移利断金，沧溟不深此恨深。皇天鉴汝精诚苦，汝水之旁见其母。髫年失母今白头，历涉艰难几寒暑。陶然窃负归故乡，山川草木增辉光。金榜旌标自天降，翰林纪传垂不忘。群公作歌粲奎壁，牛腰卷轴今犹藏。安得南陔周雅章，为君放歌歌慨慷。
题高彦敬树石图
作者：赵孟頫
朝代：元

乔林动秋风，索索叶自语。堂堂侍郎公，高怀政如许。
题高彦敬画二轴
作者：赵孟頫
朝代：元

疏疏澹澹竹林间，烟雨冥？见远山。记得西湖新霁后，与公携杖听潺湲。万木纷然摇落后，唯馀碧色见松林。尚书雅有冰霜操，笔底时时寄此心。
题高彦敬画二轴·其一
作者：赵孟頫
朝代：元
体裁：七言绝句

疏疏澹澹竹林间，烟雨冥濛见远山。记得西湖新霁后，与公携杖听潺湲。
题高彦敬画二轴·其一
作者：赵孟頫
朝代：元

疏疏澹澹竹林间，烟雨冥？见远山。记得西湖新霁后，与公携杖听潺湲。
题高彦敬画二轴·其二
作者：赵孟頫
朝代：元

万木纷然摇落后，唯馀碧色见松林。尚书雅有冰霜操，笔底时时寄此心。
题黄华为其父写真
作者：赵孟頫
朝代：元

仙人紫霞衣，危坐古松间。玉色映流水，不动如丘山。平生黄华老，得意每相关。九原如可作，与君相对闲。
题黄素黄庭后此书飘飘有仙气意其为扬许旧迹盖人间至宝伯几所藏也
作者：赵孟頫
朝代：元

琴心玉文洞玄玄，金钮朱锦乃汝传。子能得之可长年，黄素缜㮚完且坚。横理如发约两边，从有赤道如朱弦。文居其间走玄蛾，飞云卷舒相终始。大道甚夷非力使，无为自然有至理。谁能精专换骨髓，扫除俗尘不瑕秽。目中有神乃识真，白玉为轵装车轮。裹以天上翠织成，仙人楼居俨长生。鸾鹤翔舞猿猱轻，子能宝之慎勿惊，宫室之中夜自明。上清真人扬与许，焚香清斋接神女。手作此书留下土，千年流传子为主。东方苍龙右白虎，廉不子求贪不与。
题龚圣予山水图
作者：赵孟頫
朝代：元

泽雉樊中神不王，白鸥波上梦相亲。黄尘没马归来晚，只有西山小慰人。当年我亦画云山，云白山青只尺间。今日看山还自笑，白头输与楚龚闲。
题龚圣予山水图·其一
作者：赵孟頫
朝代：元

泽雉樊中神不王，白鸥波上梦相亲。黄尘没马归来晚，只有西山小慰人。
题龚圣予山水图·其二
作者：赵孟頫
朝代：元

当年我亦画云山，云白山青只尺间。今日看山还自笑，白头输与楚龚闲。
食粥
作者：赵孟頫
朝代：元

杲杲西流日，㴞㴞东逝波。春光蓟丘晚，柳色上林多。不道含香贱，其如食粥何。明时无小补，郎署谩蹉跎。
食粥
作者：赵孟頫
朝代：元
体裁：五言律诗

杲杲西流日，滔滔东逝波。春光蓟丘晚，柳色上林多。不道含香贱，其如食粥何。明时无小补，郎署谩蹉跎。
高氏谨节堂
作者：赵孟頫
朝代：元

先圣有明训，见诸庶人章。少小诵习之，白首不敢忘。高子躬孝弟，养亲在高堂。萧公三大字，岌岌端且庄。对之铭座右，凛然肃冠裳。谨身用始节，节用乃无荒。斯言非虚语，旨远味自长。守此期勿失，善积有馀庆。
鱼乐楼
作者：赵孟頫
朝代：元
体裁：五言律诗

楼下南来水，清泠百尺深。菰蒲终夜响，杨柳半溪阴。日月驱人世，江湖动客心。向来歌舞宴，达晓看横参。
鹤归亭
作者：赵孟頫
朝代：元

仙去人间有故亭，四山林竹郁青青。隐居真诰传千古，玉局丹文役万灵。白鹤归来人换世，黄云翔集夜充庭。步虚声转松风响，思掬岩泉洗耳听。
黄清夫秋江钓月图
作者：赵孟頫
朝代：元
体裁：六言诗

尘土染人衣袂，烟波着我舡窗。为问行歌都市，何如钓月秋江。
黄清夫秋江钓月图
作者：赵孟頫
朝代：元

尘土染人衣袂，烟波着我船窗。为问行歌都市，何如钓月秋江。
黄葵词
作者：赵孟頫
朝代：元

仙掌郁金衣，朝阳风露晞。可怜蜂与蝶，秪解弄春晖。
中吕·喜春来过普天乐
作者：赵岩
朝代：元

琉璃殿暖香浮细，翡翠帘深卷燕迟，夕阳芳草小亭西。间纳履，见十二个粉蝶儿飞。一个恋花心，一个搀春意。一个翩翻粉翅，一个乱点罗衣。一个掠草飞，一个穿帘戏。一个赶过杨花西园里睡，一个与游人步步相随。一个拍散晚烟，一个贪欢嫩蕊，那一个与祝英台梦里为期。
题周曾秋塘图
作者：赵岩
朝代：元
体裁：七言绝句

兴入林塘翠未收，锦鸳雪雁自沉浮。欹芦折苇荷香减，写作西湖暮雨秋。
题展子虔游春图
作者：赵岩
朝代：元
体裁：古风

暖风吹浪生鱼鳞，画图彷佛西湖春。锦鞯诗人两相逐，碧山桃杏霞初匀。粉阶朱槛眼欲醉，垂杨浅试脩蛾颦。人间别自有蓬岛，仙源之说原非真。危桥淩空路欲转，飞流直下烟迷津。画船亦有诗兴好，娟娟未必飞梁尘。两翁隔水俯晴渌，韶光似水融芳晨。望中白云无变态，我欲乘风听松籁。落花出洞岂世知，瑶池池上春千载。
雁山夜坐
作者：赵廷松
朝代：元
体裁：古风

朝搴苑中兰，畏彼霜下歇。宵吟谢公诗，清歌达明发。节换心屡惊，年徂变元发。溪水鸣岩濑，凉风响林樾。涧户映疏星，石梁横天阙。空庐宜留人，光景坐超忽。美人竟不来，西林照残月。
申镇庙
作者：赵彀
朝代：元
体裁：古风

凌晨策马趋灵宫，萦纡一径松萝重。两山对耸忽开豁，参差殿阁苍烟封。溪回路转得平土，云间鸡犬存庄农。庙庭乔木巢野鹤，沙濑虎蹄遗新踪。仰观绝顶倚霄汉，陪山剑戟攒群峰。霏霏岚光翠欲滴，深林绿动春意浓。包含元气蓄雷雨，巨壑湛蔚藏神龙。天香屡降新年谷，有司时祀宜弥恭。
仙吕·醉中天嘲人右手三指
作者：赵彦晖
朝代：元

把盏难舒手，施礼怎合十？亏他朝朝洗面皮，早是刚拿管笔。
便有那举鼎拔山的气力，诸般儿都会，怎拿他鞭简丫锤？把盏难舒手，学舞不风流。
与你架银筝怎地ㄐ？难挽衫儿袖。
他媳妇问他索休，别无甚圆就，到官司打与一个拳头。
套数。
六幺序·眼前面人千里，耳边厢音信杳，隔三千弱水迢迢。闷恹恹鬼病难
作者：赵彦晖
朝代：元

熬，意迟迟情思心焦。
桃源洞不见分毫，焰腾腾烈火烧袄庙，白茫茫水淹蓝桥。
莫不是我今生撅着相思窖？好教我行眠立盹，梦断魂劳。
南吕·一枝花
作者：赵彦晖
朝代：元

熬煎碎窃玉心，辜负损偷香胆。
好姻缘成间阻，乔风月畅难担。
恩爱相搀，连理枝和根砍，并头莲伏地芟。
淹蓝桥波浪涨漫，烧袄庙风烟焰惨。
南吕·一枝花嘲僧
作者：赵彦晖
朝代：元

七宝罗汉身，八难观音像。
玉楼巢翡翠，谁教你金殿锁鸳鸯？箫寺里蝶乱蜂狂，玉溪馆青楼巷，缘得五台山傅粉郎。
小和尚久等莺娘，老亚仙风魔了志广。
天下乐·只被你干赚得潘郎两鬓秋。想着你恩情，也不是永久，恰便似风
作者：赵彦晖
朝代：元

中落花水上沤。
我恰待踏折他花套竿，撞出锦<囗贵>头，早是咱千自在百自由。
天下乐·怎能够玉树同栖翡翠巢？无福的难也波消。自暗约，用心儿访寻
作者：赵彦晖
朝代：元

月下老。
者莫你能会弹能会歌，能会绣能会描，怎生来少前程无下梢？。
寄生草·俺如今时间困，目下忧。三尺剑扫荡红尘垢，万言策补尽干坤漏，
作者：赵彦晖
朝代：元

五言诗夺尽江山秀。
若是柳耆卿剥得个紫袍新，你便是谢天香不避黄齑臭。
寄生草·相思病何年尽？姻缘簿甚日了？你看他知轻知重知分晓，不能够
作者：赵彦晖
朝代：元

同行同坐同欢笑，到教我添愁添闷添烦恼。
怎能够喜孜孜花下燕莺期？几时得笑吟吟春日鸳鸯效？。
尾·十年功业难修养，取得个年老妖精复落娼，卧兔当来受灾障，常把三
作者：赵彦晖
朝代：元

门紧关上。
那妮子僧房中叫，反教你削了发的耆卿后院里攘。
尾·那其间亲和疏自有知音鉴，好共歹从教晓事的谈，锦信也似前程怎摇
作者：赵彦晖
朝代：元

你早自信咱咱，咱咱，那从小的争锋按下的胆。
尾声·准备着花烛洞房春，安排下夜月笙歌笑，那时节喜喜欢欢宴乐。地
作者：赵彦晖
朝代：元

久天长成配偶，一世儿永远坚牢。
画堂高怕是么暮暮朝朝，则学那连理树、合欢带、比翼鸟。
宝炉香渐烧，银台灯高照，成就了碧桃花下凤鸾交。
梁州·常则是金斗郡双生和小卿，几曾见丽春园苏氏和都刚？被个老妖精
作者：赵彦晖
朝代：元

狐媚了唐三藏。
一个供佛的柳翠，伴着个好色东堂。
钟楼鼓阁，便做了待月西厢。
丑禅师宠定个天香，笑吟吟携手相将。
风帏中路柳参禅，鸳帐底烟花听讲，看门儿亏杀金刚。
暗想，这场。
出家儿招揽乔公状，你也不是清静僧，真乃是莽和尚。
当了袈裟做一场，岂怕人声扬？。
油葫芦·一世疏狂一笔勾，从今后都罢手，一场恩爱变为仇。赤紧的红裙
作者：赵彦晖
朝代：元

不解嘲风口，以此上青衫紧退揉花手。
想着眼底情，眉角愁。
则管里云来雨去空<辶它>逗，终不见下场头。
油葫芦·喜遇得樽席上猛见了，更那堪情性好，言谈语话那清标。你看那
作者：赵彦晖
朝代：元

聪明伶俐诸般妙，更那堪续麻道字无差错。
生的来花样娇，柳样柔。
知今博古通三教，铁石人一见了也魂销。
混江龙·他若是含情一笑，朱唇一颗嵌樱桃。梨花玉体，杨柳纤腰。眉黛
作者：赵彦晖
朝代：元

春山娇滴滴，眼波秋水绿淘淘。
可观可看，宜喜宜嗔。
堪怜堪爱，难画难描。
拨银筝音吕韵悠扬，唱阳春白雪依腔调。
你便有千金买笑，怎能够一刻春宵。
混江龙·长想着少年时候，拈花摘叶甚风流。见了些春风谢馆，夜月秦楼
作者：赵彦晖
朝代：元

马上抱鸡三市斗，袖中携剑五陵游。
八个字非虚谬：玲珑剔透，软款温柔。
那咤令·想当初您爱我时，剪青丝半纽。想当初敬您时，赠吟词一首。您
作者：赵彦晖
朝代：元

如今弃俺也，断金钗两头。
想着您月底盟，星前咒，则怕你悔去也娇羞。
那咤令·离情空懊恼，我魂劳梦劳；缘薄命薄，看明朝后朝。我劝你断肠
作者：赵彦晖
朝代：元

籍上除了姓名，姻缘簿上寻个着落，一星星记在心苗。
鹊踏枝·俺如今志难酬，和俺不相投。误了俺雁塔题名。虎榜名留。有一
作者：赵彦晖
朝代：元

日博得五花诰在手，则怕你消不得粉面油头。
鹊踏枝·我与你自量度，是评跋。你若听琴，我便题桥。趁青春年纪儿幼
作者：赵彦晖
朝代：元

小，休辜负好前程月夜花朝。
秋晚
作者：赵心远
朝代：元

一曲菱波断，西风吹鬓鬟。秋随荷叶老，人到菊花閒。鸟弄疏烟外，风明落照间。南山有清气，相对自怡颜。
句
作者：赵必范
朝代：元

卜岁聊凭六壬课，有生未识五辛盘。幸有渔樵同此乐，苦无车马自相諠。几点飞花芳径雨，一双新燕荻帘风。茭白生苗藏蛤地，桑黄含椹浴蚕天。
题钱德钧水村隐居图
作者：赵承孙
朝代：元
体裁：七言律诗

谁识渔樵兴趣閒，由来家计在江干。羡君图画能殊胜，愧我田园卒未安。浩荡閒云低树影，萧条野屋蔽天寒。秋深夜色犹堪爱，写取婵娟浸石滩。
丁督护曲
作者：赵文
朝代：元

丁督护，为我行。去时马上郎，今作野外殇。男儿肯断头，归女肯断肠。丁督护，听我语。欲从君，臂不羽。嫁时所结发，剪之随君去。丁督护，念我苦。未亡人，殇鬼妇。古若无衔冤，乾坤无风雨。
丁督护曲·其一
作者：赵文
朝代：元
体裁：乐府曲辞

丁督护，为我行。去时马上郎，今作野外殇。男儿肯断头，归女肯断肠。
丁督护曲·其三
作者：赵文
朝代：元
体裁：乐府曲辞

丁督护，念我苦。未亡人，殇鬼妇。古若无衔冤，乾坤无风雨。
丁督护曲·其二
作者：赵文
朝代：元
体裁：乐府曲辞

丁督护，听我语。欲从君，臂不羽。嫁时所结发，剪之随君去。
丁酉元日示儿
作者：赵文
朝代：元
体裁：七言律诗

新春喜见甲子日，汝辈岂知丁酉科。酒少亦呼邻共饮，家寒敢问客能过。堆床万卷皆可饱，如此一贫吾已多。忽忆东坡戏赵叟，明年六十奈君何。
三香图
作者：赵文
朝代：元
体裁：古风

梅花瘦而贞，霜磨雪折骨愈奇。山矾清而野，桃李场中不肯移。梅也似伯夷，矾也似叔齐。水仙大似孤竹之中子，不瘦不野含仙姿。人生但愿水仙福，梅兄矾弟真难为。
上之回
作者：赵文
朝代：元
体裁：乐府曲辞

动皇舆，回中道。龙为驱，虎为导。乐蕃釐，祠雍后。息甘泉，饫天酒。澹穆清，冰热恼。四夷服，咸稽首。臣三祝，皇万寿。
上陵
作者：赵文
朝代：元
体裁：乐府曲辞

上古陵，古陵无可上。苔雨绣涩，草烟悽怆。鸱鸮鸣荒林，狐狸穴空圹。丰碑去梁何处津，堲周作灶谁家炀。不如东邻一抔土，樵牧侵陵白官府。
东兴铺二首
作者：赵文
朝代：元

老人无泪与君啼，梦里相逢路竟迷。二十三年崇胜寺，对床今夜是江西。老老堂前寿酒杯，乡人曾羡锦衣回。那知此日还乡处，剩有东轩长老来。
东兴铺二首·其一
作者：赵文
朝代：元
体裁：七言绝句

老人无泪与君啼，梦里相逢路竟迷。二十三年崇胜寺，对床今夜是江西。
东兴铺二首·其二
作者：赵文
朝代：元
体裁：七言绝句

老老堂前寿酒杯，乡人曾羡锦衣回。那知此日还乡处，剩有东轩长老来。
两峰睡觉
作者：赵文
朝代：元
体裁：七言绝句

宿酒初醒唤梦回，起来诗句暗敲推。山童熟睡呼不应，枥马龁刍风雨来。
临江仙（寿此山，有酒名如此堂）
作者：赵文
朝代：元
体裁：词

如此中山如此酒，何须更觅蓬瀛。江湖历□记平生。诗囊都束起，只好说丹经。家事付他儿辈，功名留待诸孙。维摩法喜鬓青青。日长深院里，时听读书声。
书扇二首·其一
作者：赵文
朝代：元
体裁：五言绝句

明月何时掇，秋风几日还。若教人不热，敢怨我长闲。
书扇二首·其二
作者：赵文
朝代：元
体裁：六言诗

墙外数茎新竹，楼西一抹斜阳。偶游蚁穴初觉，细听蝉声自凉。
二月十四夜梦中吟云隔溪啼鸟东风软满地落花春雨深次日陪谢少府饮章圣寺足成之
作者：赵文
朝代：元
体裁：七言律诗

留得馀寒伴客衾，蓦然万感赴沉吟。隔溪啼鸟东风软，满地落花春雨深。草草一樽聊若下，匆匆千载亦山阴。月溪桥上凭栏久，应有游鯈识此心。
云阳寺
作者：赵文
朝代：元
体裁：七言律诗

步入云阳俗兴阑，山灵应不掩云关。禅房深锁寺应古，经钥不开僧更閒。菊绽黄香霜气秀，山堆秋色露痕斑。留侯千载空陈迹，猿鹤声声拱夜坛。
伏虎岭残雪
作者：赵文
朝代：元
体裁：古风

晴得一霜晴更稳，饱饭不怕伏虎岭。山高积雪冻犹在，昨日空惊雪画本。日烘高树玉槎牙，时有冰花堕无影。纷纷垂丝白海棠，得冷时能略苏醒。可怪此君大曲折，向人雅拜欲求拯。拥袍公子亦吟雪，岂识山中有此景。笪桥烛下写诗成，一尊独酌谁能省。
伤逝三首
作者：赵文
朝代：元

昨日相扶尚自存，今朝痛哭奠清尊。如何一夜音容隔，便有纷纷说梦魂。老人不哭自销魂，况复长号病眼昏。终日哭声那可听，一声声有一般言。老去真无泪可挥，断肠三十八年非。忍看乳者携孙揖，怕见亲情别柩归。
伤逝三首·其一
作者：赵文
朝代：元
体裁：七言绝句

昨日相扶尚自存，今朝痛哭奠清尊。如何一夜音容隔，便有纷纷说梦魂。
伤逝三首·其三
作者：赵文
朝代：元
体裁：七言绝句

老去真无泪可挥，断肠三十八年非。忍看乳者携孙揖，怕见亲情别柩归。
伤逝三首·其二
作者：赵文
朝代：元
体裁：七言绝句

老人不哭自销魂，况复长号病眼昏。终日哭声那可听，一声声有一般言。
何和尚寻母
作者：赵文
朝代：元
体裁：古风

写经母血尽，长素母容枯。烧蜜炼顶臂，孰非母肌肤。岂不痛至骨，为母忍斯须。南北万馀里，来往如趁虚。天高孝可感，报应非浮屠。出门访东家，遇否不可虞。茫然求我天，再见得所图。昔者别儿时，那有此头颅。明明陈左验，大恸绝复苏。向来相妒人，泣下成欷歔。收泪相劳苦，何异得乳雏。不即遂其志，彼张非丈夫。冠巾有妇子，谅亦母所娱。为佛再有母，初志不敢渝。但期百年内，奉母与佛俱。虽非圣贤事，区区守其愚。为君赋高谊，感我真穷孤。弃我十二年，人母我独无。天涯尚可寻，地下不可呼。
倚树三叹息
作者：赵文
朝代：元
体裁：古风

煌煌天上星，堕地化为石。回思天宫胜，再上那可得。台郁将谁言，犹能事文墨。一落秦王手，已是不完璧。秋风吹我衣，倚树三叹息。
倦极
作者：赵文
朝代：元
体裁：七言绝句

倦极得凉意自适，芒席何必殊桃笙。啼鸟一声扇堕地，我睡已足非渠惊。
元夕陪须溪野庙观灯
作者：赵文
朝代：元
体裁：五言律诗

岂能狂落魄，只似醉瞢腾。媪拜儿看笑，蛮妆鬼见憎。客中犹有酒，乱后此看灯。携手沙河路，前身梦里曾。
元日
作者：赵文
朝代：元
体裁：七言律诗

又见王正改旧年，此生此去几新元。自无宾客来看岁，不遣儿童苦闭门。雨带痴寒禁草色，雪吹残片上须根。小孙未省人间事，尚拟今宵守岁樽。
入分宜界
作者：赵文
朝代：元
体裁：古风

上岭或如兴，下岭复如拜。是程多泥涂，拄杖端足赖。脱屦去泥淖，停车观水械。偶然得一笑，更以苦为快。田水终夜鸣，江浪怒澎湃。听之不能睡，摩足了诗债。
八声甘州·和孔瞻怀信国公，因念亦周弟
作者：赵文
朝代：元

是去年、春草又凄凄，尘生缕金衣。怅朱颜为土，白杨堪柱，燕子谁依。谩说漫漫六合，无地著相思。辽鹤归来后，城亦全非。更有延平一剑，向风雷半夜，何处寻伊。怪天天何物，堪作玉弹棋。到年年、无肠堪断，向清明、独自掩荆扉。何况又、禽声杜宇，花事酴醾。
凤凰台上忆吹箫·转官球
作者：赵文
朝代：元
体裁：词

白玉磋成，香罗捻就，为谁特地团团。羡司花神女，有此清闲。疑是弓靴蹴鞠，刚一踢、误挂花间。方信道，酴醾失色，玉蕊无颜。凭阑。几回淡月，怪天上冰轮，移下尘寰。奈堪同玉手，难插云鬟。人道转官球也，春去也，欲转何官。聊寄与、诗人案头，冰雪相看。
刘阳卜氏耕乐堂
作者：赵文
朝代：元
体裁：古风

君当学君家君子儒，西河之上可以老，诸侯端拜为师模。君莫学君家老中郎，河南田畜岂不好，上林要牧天子羊。祇今乐莫如耕乐，悔我从初不曾学。作劳自可操豚蹄，旧读何妨挂牛角。慎勿思成汤聘币起幡然，伊尹当年已大错。
别朝祐
作者：赵文
朝代：元
体裁：古风

又与我友别，独与我子俱。念彼归舟疾，眠食今何如。愁怀不可遣，赖有床头书。曲江江上人，摇舟来卖鱼。亦有妻与子，一饱便有馀。我生不如子，多忧化其须。
别白水归大雪
作者：赵文
朝代：元
体裁：古风

冰枝压路不可行，健夫快斧声丁丁。南山未得过车道，北山复作发屋声。低枝丛薄亦可喜，但觉身过琉璃城。山高路滑凛欲跌，拄杖赖有青童君。平安度岭笑相贺，榾柮快煖胭脂春。夜投野店且熟睡，明日阴晴明日事。
前有一尊酒
作者：赵文
朝代：元
体裁：古风

前有一尊酒，有酒即无愁。吾评仪狄功，端与神禹侔。微禹吾其鱼，微狄吾其囚。人生十九不如意，一醉之外安所求。古来何国非亡社，古来何人不荒丘。沉思痛至骨，赖尔可销忧。尊中有酒，无酒乃休。饮多作病，酒不可雠。
勾践夫人歌
作者：赵文
朝代：元
体裁：乐府曲辞

君为王，我为后，结发相从期白首。君为奴，我为婢，人间反覆何容易。为婢不离家，为奴去适吴。死生未可测，离别在斯须。君谓妾勿悲，忍耻乃良图。自怜儿女情，能不啼乌乌。仰看庭前树，一岁一荣枯。与君若有重荣日，匆匆未可弃褕翟。
去者日以疏
作者：赵文
朝代：元
体裁：古风

去者日以疏，留者日以老。沉忧能伤人，玄发坐成皓。人生固应尔，要亦何太早。携持玉雪姿，故敢弃远道。苍天行悠悠，白日照杲杲。安得以妾肠，化作君墓草。
双雁吟
作者：赵文
朝代：元

云间有双雁，弋者欲炙之。雁飞向南去，虽有矰？将安施。山川悠远霜霰苦，可怜宿食不得时。一雁中道死，一雁忍痛鸣且飞。黄云落日天地瘦，惟有影与形相随。归来故巢亦已毁，朝吟夕怨欲诉谁。千古万古多别离，唯有死者何当归。呜呼物生有情盍俱死，莫令后死空鸣悲。
听儿童歌船作竹枝助之
作者：赵文
朝代：元
体裁：词

田舍儿童走似獐，踏歌椎鼓斗颠狂。元宵乞汝闲几日，元宵过后种田忙。
听请道人念佛
作者：赵文
朝代：元
体裁：古风

平生不喜佛，喜听念佛声。大都止六字，三诵有馀音。唱偈类哀切，和声等低平。蝉联未肯已，绵弱殆不胜。馁息仅相属，柔吭时一鸣。听兹颓阘韵，生我寂灭情。坐令喧竞中，便欲无所争。乃知象教意，妙觉在声闻。俗人不解此，梵教杂歌行。敲铿鼓笛奏，真与郑卫并。能令妇女悦，未必佛者听。
听雨
作者：赵文
朝代：元
体裁：七言律诗

散发攲眠困郁蒸，谁推河汉落红尘。电光照雨不可尽，雾气满空疑有神。驾海怒潮新月夜，绕山腰鼓建溪春。此声此景谁能写，输与城中不寐人。
和简斋十月
作者：赵文
朝代：元
体裁：七言律诗

已惯禁秋不用悲，无情日月去如飞。霜晚起风鸦自宿，江南欲雪雁安归。小园梅花照眼在，老子鬓毛如昔非。败絮与官供战卒，遥怜老妇泣牛衣。
咏梅
作者：赵文
朝代：元
体裁：七言律诗

我与梅花别一期，停云倚树鬓成丝。偶于蹊路相逢处，正似故人初见时。清里有和夷惠圣，寒边带瘦岛郊诗。客中无酒能消得，共拨寒灰坐欲痴。
咏梅
作者：赵文
朝代：元
体裁：七言律诗

白玉堂前野水滨，何曾荣悴异精神。当于香色外观韵，可怪冰霜里有春。天下无花堪伯仲，江南惟尔不风尘。欲将素王相推戴，老向山中作素臣。
哭丁千崖教授
作者：赵文
朝代：元
体裁：七言律诗

一览楼头笑拂衣，今朝何意此歔欷。断无痛饮歌都护，那得重归见令威。太学废来同舍尽，清江好在故人非。我来岂是无情者，为哭妻儿无泪挥。
哭亦周
作者：赵文
朝代：元

去日相携涉畏涂，归来形影自相扶。倦行小憩荒山道，怕听深丛叫鹧鸪。堂上华颠泣欲枯，哭声那解到黄垆。千般欲解郤公意，难得嘉宾一箧书。擢第君王与袍笏，盖棺丞相办深衣。江南仕宦堪车载，如此全归似汝稀。二十年来黍一炊，英风惟有冢累累。儿童踯躅牛羊戏，陌上行人谓此谁。
哭亦周·其一
作者：赵文
朝代：元
体裁：七言绝句

去日相携涉畏涂，归来形影自相扶。倦行小憩荒山道，怕听深丛叫鹧鸪。
哭亦周·其三
作者：赵文
朝代：元
体裁：七言绝句

擢第君王与袍笏，盖棺丞相办深衣。江南仕宦堪车载，如此全归似汝稀。
哭亦周·其二
作者：赵文
朝代：元
体裁：七言绝句

堂上华颠泣欲枯，哭声那解到黄垆。千般欲解郤公意，难得嘉宾一箧书。
哭亦周·其四
作者：赵文
朝代：元
体裁：七言绝句

二十年来黍一炊，英风惟有冢累累。儿童踯躅牛羊戏，陌上行人谓此谁。
哭亦周弟
作者：赵文
朝代：元
体裁：七言绝句

去日相携涉畏途，归来形影自相扶。倦行小憩荒山路，怕听深丛叫鹧鸪。
哭张文翁同舍
作者：赵文
朝代：元

岂意渴相如，俄为化子舆。平生一杯酒，活计百篇书。同舍遂欲尽，吾生不愿馀。如今念夫子，痛饮未全疏。扶上竹车去，知无再见期。谁能逃数定，不必恨归迟。白发扶棺母，青年上学儿。乱来朋友少，洒血一题诗。
哭张文翁同舍·其一
作者：赵文
朝代：元
体裁：五言律诗

岂意渴相如，俄为化子舆。平生一杯酒，活计百篇书。同舍遂欲尽，吾生不愿馀。如今念夫子，痛饮未全疏。
哭张文翁同舍·其二
作者：赵文
朝代：元
体裁：五言律诗

扶上竹车去，知无再见期。谁能逃数定，不必恨归迟。白发扶棺母，青年上学儿。乱来朋友少，洒血一题诗。
哭文溪
作者：赵文
朝代：元

满襟和气任天真，岂意俄成千载人。笃厚西都诸老传，宦游南海宰官身。竹君所幸存中子，荀氏何妨有二仁。早及相门今白发，传来哀讣倍酸辛。忆得梅边载酒时，梅花依旧主君非。春如生客至谁省，人与残年去不归。铜雀帐存仙似梦，金台雁到客沾衣。清朝庶政须参决，却怕除书出帝畿。
哭文溪·其一
作者：赵文
朝代：元
体裁：七言律诗

满襟和气任天真，岂意俄成千载人。笃厚西都诸老传，宦游南海宰官身。竹君所幸存中子，荀氏何妨有二仁。早及相门今白发，传来哀讣倍酸辛。
哭文溪·其二
作者：赵文
朝代：元
体裁：七言律诗

忆得梅边载酒时，梅花依旧主君非。春如生客至谁省，人与残年去不归。铜雀帐存仙似梦，金台雁到客沾衣。清朝庶政须参决，却怕除书出帝畿。
哭萧渔所
作者：赵文
朝代：元
体裁：五言律诗

于佛曾闻法，因诗遂得贫。若为三尺喙，不了百年身。在昔玄真子，如今主水神。饭馀茶又熟，不学泪沾巾。
喜晴
作者：赵文
朝代：元
体裁：古风

行行复行行，晴日端可爱。全胜墙隈老，仅得暖肩背。欣欣田间麦，亦与人意会。乃知天地间，生意浩如海。
团扇歌
作者：赵文
朝代：元
体裁：古风

私夜必见污，葛屦必遭践。生世不为男，托身况微贱。悲痛只在心，憔悴更障面。出入怀袖中，羡郎白团扇。
坐睡
作者：赵文
朝代：元
体裁：七言律诗

非痴非梦小瞢腾，瞑坐还同入定僧。口似汝阳狂见曲，头疑季子困悬绳。儿来问字几三退，客苦多言彊一应。日日如期不相贷，世情谁似尔堪凭。
塞翁吟·坐对梅花笑
作者：赵文
朝代：元
体裁：词

坐对梅花笑，还记初度年时。名利事，总成非。漫老矣何为。吴山夜月闽山雾，回首鬓影如丝。懒更问，斗牛箕。强凭醉成诗。闲思。嗟飘泊，浮云飞絮，曾跌荡、春风柘枝。便万里、金台筑就，已长分采药庞公，誓墓羲之。百年正尔，一笑尊前，儿女牵衣。
塞翁吟·黄园感事
作者：赵文
朝代：元
体裁：词

又海棠开后，楼上倍觉春寒。绿叶润，雨初乾。爱远树团团。当时剩买名花种，那信付与谁看。十载事，土花漫。但青得阑干。悲欢。思人世、真如一梦，留不住、城头日残。看眼底、西湖过了，又还见、赵舞燕歌，抹粉涂丹。凭君更酌，后日重来，直是晴难。
太真入宫图二首
作者：赵文
朝代：元

未舞霓裳宝髻斜，流苏帐里再盘鸦。君王细看春风面，终是香云减一些。夹道千花护綵云，三郎马上不胜情。谁知绣幰深深许，中有渔阳百万兵。
太真入宫图二首·其一
作者：赵文
朝代：元
体裁：七言绝句

未舞霓裳宝髻斜，流苏帐里再盘鸦。君王细看春风面，终是香云减一些。
太真入宫图二首·其二
作者：赵文
朝代：元
体裁：七言绝句

夹道千花护綵云，三郎马上不胜情。谁知绣幰深深许，中有渔阳百万兵。
婕妤怨
作者：赵文
朝代：元
体裁：古风

团圆一片冰，出自蚕女红。何言入君手，动摇生清风。一朝弃箧笥，零落如秋蓬。时节自当尔，君子讵无终。
寄孙小隠
作者：赵文
朝代：元
体裁：七言律诗

恰似东山不见时，我怀如此更能诗。传闻荐表虽无验，感激修涂独见思。渝水微茫蓬岛外，秋风浩荡菊花期。别来残锦何堪寄，羞示孙郎帐下儿。
寄彭宏济
作者：赵文
朝代：元
体裁：古风

夜枕苦展转，午睡清且安。万事有乘除，满意良独难。贫居鲜来客，儿女自团圞。书声杂纺响，聒耳亦足欢。念我素心友，诗盟久已寒。向来适邂逅，杯酒语夜阑。如何同所舍，聚散如沙抟。百年尽偶尔，弃置何足叹。
寄欧阳振仲
作者：赵文
朝代：元
体裁：七言律诗

晚客他州只为饥，无人可与话心期。前生一念有今日，投老相逢复几时。头白可知天下事，秋深定有客中诗。何当细语梅花下，眼底故人今在谁。
富水曾教授夜饮有作
作者：赵文
朝代：元
体裁：七言律诗

心斋听讲趁诸生，何意相逢曲豆城。急雨狂风十年梦，青灯白酒故人情。形骸改化悲欢异，岁月销磨感慨平。却恐斗牛惊紫气，寒炉今夜聚文星。
寻郭道士不遇
作者：赵文
朝代：元
体裁：五言律诗

问师云已出，杖履水东湾。世上方多事，山中亦小闲。竹光新雨后，禽语夕阳间。自出云关去，钟声送我还。
寿王馀庆
作者：赵文
朝代：元
体裁：七言律诗

郎时杯酒不须名，最爱先生醉是真。雪柏霜篁千岁寿，川花池草几番春。少陵句妙惊山鬼，老子心閒养谷神。如此眼前聊一笑，此生犹是太平人。
展亦周墓
作者：赵文
朝代：元
体裁：七言绝句

竹刺藤梢未易攀，一杯红酒酹荒菅。携儿不敢高声哭，僧录新来住此山。
张南溟山长相邀紫极宫西雪楼登高姚南桤言北方异书载大鹏事
作者：赵文
朝代：元
体裁：七言律诗

写韵亭高楼更高，百年登览著吾曹。客和月日成三九，我与鲲鹏共一毫。山吐南云飞炮石，江横西雪涌波涛。黄花到眼应多感，不欠黄花插鬓毛。
张司空庙
作者：赵文
朝代：元
体裁：七言绝句

式乾殿久化烟埃，忠壮祠犹立水隈。当日早如龙剑逝，免将分拆累三台。
彭海月北游
作者：赵文
朝代：元

梦跨海风出埃？，万顷琼瑶双履踏。四无畔岸水连天，两椀琉璃自相合。当时我外更无人，仙圣往来班杂遝。恍然梦觉失清游，正似明珠埋蚌蛤。十年对月心自拜，江南沙土老额塌。羡君持月海天游，万里乾坤云一匝。乘槎径到斗牛间，细语星辰相问答。知君此行有奇遇，直挟星书扣阊阖。群仙若问青山人，白发秋深坐萧飒。
得莲子
作者：赵文
朝代：元
体裁：古风

休休得一闲，杯酒聊从容。晚凉过池亭，受用水上风。默存即实境，身在莲花中。何况青青盘，磊落堆莲蓬。乍休吟风蝉，又起聒夜虫。乃知天机动，衮衮无终穷。如何二三子，不肯勤其躬。无已思太康，明当励新功。
愁坐
作者：赵文
朝代：元
体裁：七言绝句

草色青青有底忙，空斋愁坐日偏长。一春不作看花梦，满地苔痕煮药香。
意行
作者：赵文
朝代：元
体裁：七言绝句

午坐如痴懒唤茶，意行因到野人家。千红万紫随春去，独立溪头看荔花。
戴嵩牛
作者：赵文
朝代：元
体裁：七言绝句

荒草茫茫一笛风，犘鸣未必牧人通。归鸦落日江南野，何限人间真戴嵩。
扬州后土庙琼花香如莲花落不著地丙子一夕大雷雨失花所在相传以为上天云
作者：赵文
朝代：元
体裁：古风

朔风吹沙淮浪白，二十四桥沉冷月。颠雷夜半撼芜城，雪萼琼丝破空碧。金瓶岁岁献君王，玉罂泛酒莲花香。明光殿闭沙漠远，人自无情花断肠。落蕊飞天识天路，何如拔树飞升去。唐昌游女再归来，城中只卖琼花露。江南俘客吟如叫，想像裁词不成调。天宫夜宴按霓裳，玉女擎花紫皇笑。
抵豫章
作者：赵文
朝代：元
体裁：古风

泊舟豫章城，黑潦满道周。街衢未改昔，故旧罕所留。行投学子庐，假榻得小休。灯前作家书，岂为儿女谋。戒之筑土室，弟骨至则收。茫茫念三年，此骨知在不。置书就我寝，泫然泪双流。
捕守宫
作者：赵文
朝代：元
体裁：五言绝句

向来上阳人，尽属沙叱利。长门不用守，蜥蜴草间戏。
早禾田
作者：赵文
朝代：元
体裁：古风

雨雨不肯止，倒泻春江涛。可怜龙公苦，甚我行路劳。长陂不可涉，攀岭如猿猱。忽然出夷旷，行人何滔滔。馆定访我友，醉我软脚醪。翻思昨暮秋，有酒安可逃。诸少森玉立，俊秀非儿曹。示我近所作，亦复吹其毛。人生有乘除，理不差秋毫。岂非昨者厄，故有今者遭。归来弛然卧，梦中亦陶陶。
早过历塘
作者：赵文
朝代：元
体裁：七言律诗

细细清风吹月明，笋舆如泛夜舟行。草根带露有虫语，茅屋闭门唯犬声。鬼燐影寒惊远去，曜灵睡起亦东征。踏车田父莫嗟怨，如此早凉谁与争。
明皇游月宫歌
作者：赵文
朝代：元
体裁：古风

铁龙一掷九万里，银桥冉冉行秋水。霓裳不是世间音，只有嫦娥似妃子。恍然一梦酒初醒，依然玉座云母屏。明朝写出天上曲，却笑羯鼓羊皮腥。人间万事如秋草，离别苦多欢乐少。崎岖万里锦官城，此身曾作银桥行。
昔年二首
作者：赵文
朝代：元

昔年携汝赴闽京，此日深儿尚未生。今日携儿收叔骨，一如当日共伊行。少年如此已成枯，我亦重来白鬓须。正使冥冥有知识，不知还认阿兄无。
昔年二首·其一
作者：赵文
朝代：元
体裁：七言绝句

昔年携汝赴闽京，此日深儿尚未生。今日携儿收叔骨，一如当日共伊行。
昔年二首·其二
作者：赵文
朝代：元
体裁：七言绝句

少年如此已成枯，我亦重来白鬓须。正使冥冥有知识，不知还认阿兄无。
春风高
作者：赵文
朝代：元
体裁：七言绝句

报楚彊吴一世豪，属镂夜赐竟徒劳。繁华极处能回首，惟有春风第一高。
昭君词
作者：赵文
朝代：元
体裁：乐府曲辞

蜀江洗妍姿，万里献君王。君王不我幸，弃置何怨伤。君王要宁胡，借问谁能行。女伴各惧怯，畏此道路长。慨然欲自往，讵忍别恩光。倘于国有益，尚胜死空房。行行涉沙漠，风霜落红妆。得为胡阏氏，揣分已过当。单于感汉恩，边境得安康。一朝所天死，掩泣涕沾裳。胡俗或妻母，何异豺与狼。仰天自引决，爱此夫妇纲。大忠与大义，二者俱堂堂。可怜千古无人说，只道琵琶能断肠。
晓行
作者：赵文
朝代：元
体裁：古风

篮舆拂清露，亦有山花香。平生懒早起，催盥方倒裳。不知九州晓，有此清风凉。
晨起三首
作者：赵文
朝代：元

晨起出门去，江声自悲咽。满目无行人，前山雾如雪。山寒日不光，举目断人肠。儿童莫问路，怕是小筼筜。三人相对眠，眠中各自梦。觉起偶开门，老树绿不动。
晨起三首·其一
作者：赵文
朝代：元
体裁：五言绝句

晨起出门去，江声自悲咽。满目无行人，前山雾如雪。
晨起三首·其三
作者：赵文
朝代：元
体裁：五言绝句

三人相对眠，眠中各自梦。觉起偶开门，老树绿不动。
晨起三首·其二
作者：赵文
朝代：元
体裁：五言绝句

山寒日不光，举目断人肠。儿童莫问路，怕是小筼筜。
有所思
作者：赵文
朝代：元
体裁：乐府曲辞

有所思，乃在大海南。何用赠遗君，双珠玳瑁簪。闻君有他心，当风烧之扬其灰。从今已往，勿复相思。勿相思，又相思。秋风□□晨风飔，心思君兮君不知。
望海潮·次龙有章韵
作者：赵文
朝代：元
体裁：词

云外梅阴，雨馀苔晕，嫩寒初沁罗裳。书几凝尘，琴丝带润，小窗幽梦生凉。新水涨银塘。恨王孙去后，烟草茫茫。记得湖山胜处，相对拆封黄。情笺思墨犹香。奈当时两鬓，都是吴霜。兔颖吟苦，鹴裘解尽，何意此□游梁。旧话不堪长。便倩薰风吹去，本地看风光。惟有青山，伴我耕钓老村庄。
木兰花慢·鹭州江上水
作者：赵文
朝代：元
体裁：词

鹭州江上水，望南浦、送将归。想陌上儿童，尊前父老，口口能碑。家声一琴一鹤，甚和他、琴鹤也无之。城市貔貅昼静，泮宫芹藻春迟。与公南北两天涯，渺再见何时。记楼月歌残，碧云句好，尽是相思。江南烧痕未补，倩春归、说与上天知。早晚洪钧一转，东风先到寒枝。
朱湖
作者：赵文
朝代：元
体裁：七言绝句

高低榉柳绿如苔，三两柴门傍竹开。此处定无人挟弹，青青乳燕出溪来。
李士宏得芗林五老石于野人
作者：赵文
朝代：元
体裁：古风

芗林丑石何曾丑，化为五老如此寿。高低俯仰各有意，清润坚贞皆可友。剜劖刻削巧戏剧，谁为此者鸿蒙叟。铜盆古雅出高丽，玉箸清奇原史籀。向翁神游渺何许，此物亦落何人手。野人得之安所用，光怪出屋惊田妇。天生尤物必有属，诗老得之端不偶。不须拄杖穿寒云，几案之间有庐阜。先生自是五山一，视真庐阜犹培塿。如何得此亦惊喜，便欲赋诗为不朽。醉僧痴望作怪供，持此或可博升斗。壶中九华竟不得，坡老叹息不离口。仇池不借王驸马，诗卷纷纷愁逆取。达人著想亦未免，何异儿童贪饼糗。蛾眉山高隔云雾，此物今知属谁某。世间奇宝虽可玩，鬼夺客偷谁使守。先生一笑付偶然，吾欲藏之无何有。
村行所见
作者：赵文
朝代：元
体裁：五言绝句

良苗未成实，绿色相交加。南风嘘拂之，奔走如惊蛇。
枕上闻大风
作者：赵文
朝代：元
体裁：七言律诗

梦中颠风摇梦魂，老夫起坐心未平。树枝上下觉山动，窗户开阖疑鬼行。鱼龙翻空江海怒，虎豹入丛道路清。溪头梅花无恙否，为子展转难为情。
桓温
作者：赵文
朝代：元
体裁：七言绝句

亦恶人言如处仲，爱闻伎说似司空。假饶眼耳浑相似，正恐肝肠自不同。
榕村田家
作者：赵文
朝代：元
体裁：七言绝句

门外萧疏竹数行，小池聊可浴沧浪。木床留向竹阴下，儿踏田归话晚凉。
次韵刘耘庐
作者：赵文
朝代：元
体裁：古风

江南有故事，极热介秋夏。空斋得幽景，众绿天所画。对景惬余情，谈文及兹暇。山风吹池月，不似城中夜。百年易过花，万事庶生蔗。羲和如走马，疾急不可靶。何妨奴严光，讵肯吏侯霸。一笑且披襟，新凉自无价。
次韵友人
作者：赵文
朝代：元
体裁：七言律诗

相逢小坐芷花秋，绝胜扬鞭并与幽。世上十年尘转海，人生万事博悬投。当时对酒曾辞酒，今日言愁始欲愁。何不倒囊来一醉，旧题重访酒边楼。
次韵孙小隐九日
作者：赵文
朝代：元
体裁：七言律诗

壮老相催已久知，逢秋正自不须悲。向来蚁国一场梦，此去牛山几首诗。且共黄花嬉晋晚，懒携白发过燕垂。江南风景何堪说，却爱新来眼著篱。
次韵张天从
作者：赵文
朝代：元
体裁：古风

文字于吾身，有如病枝指。晚思逃天刑，日自参佛髓。近虽迫老病，颇已了生死。吾犹说故吾，我已觉今是。卿云从天来，五色光透纸。斯文亦厌老，此事尽逊子。好秋行当中，明月照白水。谁能访穷山，诗酒相料理。惟当吟君诗，永夜对明视。
次韵感旧
作者：赵文
朝代：元
体裁：七言绝句

人间岁月如江波，欢乐苦少哀情多。千曲箜篌弹不尽，公无渡河公渡河。
次韵文以正
作者：赵文
朝代：元
体裁：七言律诗

家住荒寒野水滨，老来无处避风尘。裸人至境有不裸，臣族幸然非乱臣。鬓影半因忧世白，眉端时为得诗伸。盛衰物理烦君看，旧日钱神今更神。
次韵欧阳良有高山仰止四首
作者：赵文
朝代：元

少年场屋心，富贵轻秋毫。如何此偪仄，晚作空山逃。世方驰逐好，我独儒书豪。宁甘往教远，不肯十上劳。尚持鹍鸡弦，自爱凤尾槽。纷然凉州曲，谁赏郁轮袍。取之众弃中，君眼亦已高。惜哉君更穷，相看两萧骚。我携二三子，行此白玉湾。案头左章集，古语留人间。我昔识此士，风雨满空山。忧愁送日月，不复记容颜。自从一别来，乃此再见悭。为客使同邑，造物何其儇。岂无城府意，乘马忽复班。还能顾寂寞，山路披荒菅。新诗日以多，古意日以往。我欲求玄珠，未易觅象罔。中道良独难，执玉迷俯仰。索居无谁语，掩卷起遐想。当求古人知，何用世俗赏。意到亦偶然，深刻戒斯鞅。惟堪自娱戏，非欲互标榜。唐公谬见推，薛侯讵宜长。世变如江河，不知何时止。芸芸生其间，有如赴海水。乾坤一大瓮，岁月等流矢。公言信可感，流辈乃尔耳。古来文章家，传者十数子。磨灭十八九，谁复知姓氏。要为不朽计，圣贤事在己。勖哉立其心，食鱼何必鲤。
次韵欧阳良有高山仰止四首·其一
作者：赵文
朝代：元
体裁：古风

少年场屋心，富贵轻秋毫。如何此偪仄，晚作空山逃。世方驰逐好，我独儒书豪。宁甘往教远，不肯十上劳。尚持鹍鸡弦，自爱凤尾槽。纷然凉州曲，谁赏郁轮袍。取之众弃中，君眼亦已高。惜哉君更穷，相看两萧骚。
次韵欧阳良有高山仰止四首·其三
作者：赵文
朝代：元
体裁：古风

新诗日以多，古意日以往。我欲求玄珠，未易觅象罔。中道良独难，执玉迷俯仰。索居无谁语，掩卷起遐想。当求古人知，何用世俗赏。意到亦偶然，深刻戒斯鞅。惟堪自娱戏，非欲互标榜。唐公谬见推，薛侯讵宜长。
次韵欧阳良有高山仰止四首·其二
作者：赵文
朝代：元
体裁：古风

我携二三子，行此白玉湾。案头左章集，古语留人间。我昔识此士，风雨满空山。忧愁送日月，不复记容颜。自从一别来，乃此再见悭。为客使同邑，造物何其儇。岂无城府意，乘马忽复班。还能顾寂寞，山路披荒菅。
次韵欧阳良有高山仰止四首·其四
作者：赵文
朝代：元
体裁：古风

世变如江河，不知何时止。芸芸生其间，有如赴海水。乾坤一大瓮，岁月等流矢。公言信可感，流辈乃尔耳。古来文章家，传者十数子。磨灭十八九，谁复知姓氏。要为不朽计，圣贤事在己。勖哉立其心，食鱼何必鲤。
次韵赵韫玉
作者：赵文
朝代：元
体裁：七言律诗

坐拥寒炉酒入肌，偶然谈笑胜于诗。空斋著雨更愁绝，往事如云劳梦思。岁月只供吾辈老，经纶不了古人痴。狂来欲碎琼壶起，忽忆残钟禁夜时。
次韵郭梅边汤孤松见寄
作者：赵文
朝代：元
体裁：古风

杜门却扫冯敬通，何人载酒暖此翁。昼长书罢啼鸟寂，山水似我清而穷。山僧携来两诗卷，笔势迅疾如追锋。渔歌风断郭功父，碧云暮合汤休公。寒梅自照太古雪，孤松压倒妖春红。一时见此光怪物，丈室忽换化人宫。近者重游宝林寺，山行小辟炎毒攻。唱酬坐觉山鬼泣，谈笑不知酒海空。当时分韵十五客，冠童亦有童非童。惜哉梅松不在眼，自与修竹为吾宗。传闻净觉更殊胜，极欲往求三日聋。补天久已付昨梦，面壁更欲收奇功。百年金碧亦尘土，须有好语留山中。山中道人许我否，饱饭摩腹听松风。
欧阳时可来访感而问之故临别赠此
作者：赵文
朝代：元
体裁：七言律诗

二十七年重合并，旧游回首绝堪惊。世间至竟寿多辱，造物不如君有情。白苧春风留古意，青灯夜雨话平生。子由无复连床日，赖有秦黄是弟兄。
正月十四日大雪上信国公冢
作者：赵文
朝代：元

哭得愁云转不晴，山风吹泪欲成冰。两年不过西州路，今日来登下马陵。气概堂堂压九州，谁知零落此荒丘。却烦野老编松叶，怕有牛羊上冢头。共出长汀恰此朝，荒山露宿草萧萧。如今踏雪来看冢，回首当时未寂寥。十年目与肠俱断，不见延平病雁回。若不从公天上去，定应随我雪中来。
正月十四日大雪上信国公冢·其一
作者：赵文
朝代：元
体裁：七言绝句

哭得愁云转不晴，山风吹泪欲成冰。两年不过西州路，今日来登下马陵。
正月十四日大雪上信国公冢·其三
作者：赵文
朝代：元
体裁：七言绝句

共出长汀恰此朝，荒山露宿草萧萧。如今踏雪来看冢，回首当时未寂寥。
正月十四日大雪上信国公冢·其二
作者：赵文
朝代：元
体裁：七言绝句

气概堂堂压九州，谁知零落此荒丘。却烦野老编松叶，怕有牛羊上冢头。
正月十四日大雪上信国公冢·其四
作者：赵文
朝代：元
体裁：七言绝句

十年目与肠俱断，不见延平病雁回。若不从公天上去，定应随我雪中来。
氐州第一·寿刘府教
作者：赵文
朝代：元

风雨山城，天意欲雪，梅花照影清峭。彩燕飞春，祥麟绂旦，当日文星高照。天地无情，向十载、风埃吹老。盖世科名，经邦事业，白衣苍狗。不是贪名求分表。漫猎较、逢场一笑。野外朝仪，城中马队，且暂淹才调。为斯文争一脉，斯文在、乾坤未了。烂醉金尊，夜何其，东方渐晓。
水石图赞
作者：赵文
朝代：元
体裁：赞

故园松菊，归步月明。萧然独往，百世之英。
汶归舟中
作者：赵文
朝代：元
体裁：七言绝句

咿咿轧轧橹声歇，凄凄切切寒蛩鸣。满空星斗不解语，时与渔火争晶荧。
河之水
作者：赵文
朝代：元
体裁：乐府曲辞

河之水，深复深。舟以济，犹难谌。被发之叟，狂不可针。岂无一壶，水力难任。与公同匡床，恨不挽公襟。乱流欲渡，直下千寻。我泣眼为枯，我哭声为瘖。投身以从公，岂不畏胥沉。同归尚可忍，独生亦难禁。公死狂，妾死心。蛟龙食骨有时尽，惟有妾心无古今。河之水，深复深。
法寿乐歌
作者：赵文
朝代：元
体裁：古风

西云垂天飞流黄，宝鬘百万随风扬，帝居摩醯首罗乡。采女如花侍帝旁，珠啼玉唾天花香，澹然神情无世妆。下视邢尹纷醒狂，梵呗琅琅出清吭，天庖供馔荐豆觞。帝饮食之寿以康，恒沙世界俱来王，天王神圣臣忠良。春风万里酣耕桑，雨滴可数海可量，无有能知法寿长。梵天释帝万亿岁，岁岁寿杯天下醉。
法驾导引·其三
作者：赵文
朝代：元
体裁：词

公度我，公度我，我是汉铜仙。惜我玉龙为觳觫，为公锄雨种芝田。留眼看千年。
法驾导引（寿云岩师）
作者：赵文
朝代：元
体裁：词

云漠漠，云漠漠，云拥紫皇家。岩上神仙无一事，幅巾临水看桃花。点点是丹砂。
洞仙歌·寿须溪。是年，其子受鹭洲山长
作者：赵文
朝代：元
体裁：词

千年鹭渚，持作须翁酒。胜有儿孙上翁寿。向玉和堂上，樽俎从容，笑此处，惯著丝纶大手。金丹曾熟未，熟得金丹，头上安头甚时了。便踢翻炉鼎，抛却蒲团，直恁俊鹘梢空时候。但唤取、心斋老门生，向城北城南，傍花随柳。
海山图二首
作者：赵文
朝代：元

栈道萦纡如蜀路，我梦曾游定何处。金碧楼台缥纱里，员峤方壶如是尔。彼何人者欲问之，翩然抱琴过桥底。嵯峨石壁不可梯，列仙之癯实居之。下视茫茫渺何许，风帆浪舶多积贮。舟中贾客莫浪喜，山上高人解笑汝。
海山图二首·其一
作者：赵文
朝代：元
体裁：古风

栈道萦纡如蜀路，我梦曾游定何处。金碧楼台缥纱里，员峤方壶如是尔。彼何人者欲问之，翩然抱琴过桥底。
海山图二首·其二
作者：赵文
朝代：元
体裁：古风

嵯峨石壁不可梯，列仙之癯实居之。下视茫茫渺何许，风帆浪舶多积贮。舟中贾客莫浪喜，山上高人解笑汝。
海棠
作者：赵文
朝代：元
体裁：七言律诗

纤纤光润态偏浓，曲曲花蓬暖自融。娇泪恼公初著雨，丰肌病酒不宜风。人疑欲睡高烧烛，天悔无香剩与红。正使吹残亦何恨，向来艳艳本空空。
灯前咏诗
作者：赵文
朝代：元
体裁：七言绝句

青春苦留不肯住，白发不招还自来。闲看灯前写诗手，百年端是窖中埃。
猎户叹
作者：赵文
朝代：元
体裁：古风

江南冬前虫未蛰，猎师篝火熏穴急。山中玉面何处藏，供奉期程如束湿。茅檐十日无炊米，蓬鬓鹑衣瘠如鬼。但教得狸何顾尔，易牙奉君尚烹子。
玉烛新
作者：赵文
朝代：元

梅花新霁后。正锦样华堂，一时装就。洞房花烛深深处，慢转铜壶银漏。新妆未了。奈浩荡、春心相候。香篆里、簇簇笙歌，微寒半侵罗袖。侵晨浅捧兰汤，问堂上萱花，夜来安否。功名漫斗。漫赢得、万里相思清瘦。蓝袍俊秀。便胜却、登科龙首。春昼永、帘幕重重，箫声缓奏。
瑞鹤仙·绿杨深似雨
作者：赵文
朝代：元
体裁：词

绿杨深似雨。西湖上、旧日情丝恨缕。风流似张绪。羡春风依旧，年年眉妩。宫腰楚楚。倚画阑、曾斗妙舞。想而今似我，零落天涯，却悔相妒。痛绝长秋去后，杨白花飞，旧腔难谱。年年暗度。凄凉事，不堪诉。记菩提寺路，段家桥水，何时重到梦处。况柔条老去，争奈系春不住。
生日客朱溪主人云今年乃青山真生日也感其语作诗自寿
作者：赵文
朝代：元
体裁：古风

人生难得真生日，正使百年才遇一。我今客里值斯时，况复主人相款密。连宵举酒为我寿，满眼鸡豚破梨栗。寿笺投赠盛宾友，寿觞拜舞罗弟侄。假今家居那有此，米盐纷纠费爬栉。去年闽山收弟骨，日夜悲啼吟蟋蟀。岁晚方能负骨归，此愿已偿甘似蜜。平生苦遭儿女累，十年求解如沐漆。今年二子各成婚，坐看明年婚嫁毕。云边太史相邂逅，许我行年七十七。盖棺以前日一诗，万首犹堪剑南匹。未知先生竟肯否，不肯便问天公乞。
疏影·寒泉溅雪
作者：赵文
朝代：元
体裁：词

寒泉溅雪，有环佩隐隐，飞度霜月。易水风寒，壮士悲歌，关山万里离别。杨花浩荡晴空转，又化作、云鸿霜鹘。耿石壕，夜久无言寂历，如闻幽咽。云谷山人老矣，江空又岁晚，相对愁绝。玉立长身，自是胎仙，舞我黄庭三叠。人间只惯丁当字，妙处在、一声清拙。待明朝、试拂菱花，老我一簪华发。
白水初程
作者：赵文
朝代：元
体裁：古风

天公大恶处，妒我喜晴诗。当与妻子别，急雨纷交驰。小孙送我行，屡止不肯归。老夫骨肉情，能不酸且悲。日暮投历山，倦极不得栖。故人情义重，杯酒煦妪之。老友亦适至，良会非所期。人生孰非梦，此梦亦已奇。我倦欲先睡，径与主人辞。
百牛图
作者：赵文
朝代：元
体裁：七言绝句

浮沉隐见各从容，不借山童尺箠功。一犁春雨吾事济，何用啧啧多牛翁。
皆山夜起
作者：赵文
朝代：元

上田下田水哓哓，南岭北岭虫啁啁。如此月明谁管领，可怜满壁海棠梢。邻家闭门月色好，篱落参差残雪中。想见老农方鼾睡，不知门外有清风。
皆山夜起·其一
作者：赵文
朝代：元
体裁：七言绝句

上田下田水哓哓，南岭北岭虫啁啁。如此月明谁管领，可怜满壁海棠梢。
皆山夜起·其二
作者：赵文
朝代：元
体裁：七言绝句

邻家闭门月色好，篱落参差残雪中。想见老农方鼾睡，不知门外有清风。
相扑儿
作者：赵文
朝代：元

一儿攀肩猿上枝，一儿接臂倒立之。立者忽作踞地伏，攀者引头立其足。飞跳倏忽何轻翾，怜尔骨节柔如绵。少年屈折支体软，红锦缠头酒论椀。此儿巧捷未足称，江南何限无骨人。
睡起
作者：赵文
朝代：元
体裁：七言绝句

小窗午热倦如柳，睡起雨来江浪声。快意百年浑似此，不须浮海觅长生。
石留
作者：赵文
朝代：元
体裁：乐府曲辞

江流汤汤，日夜不休。瞿塘滟滪，屹然不流。人心人心，反覆难任。昨日朱丝琴，今日白头吟。望夫石，留到今。
禾川归途
作者：赵文
朝代：元
体裁：七言绝句

天亦寒痴日易曛，客情黯黯似春云。不知细雨止还作，自倚篮舆看水纹。
秋夜与空舟弄泉于北溪之上赋是诗
作者：赵文
朝代：元
体裁：七言绝句

四更欲尽草露湿，万籁不鸣山月闲。往往虎蹄留道上，时时人语出林间。
秋胡行
作者：赵文
朝代：元
体裁：乐府曲辞

五日伉俪情，五年离别肠。归舍不数武，少忍庸何伤。如何甘旨费，乃作犯礼偿。桑者不有躬，何以奉高堂。秽行诚已丑，宁复可同床。濯之清泠渊，死之留芬芳。念姑讵忍别，引决涕沾裳。寄言后来者，好事怀金郎。
秋雨
作者：赵文
朝代：元
体裁：诗

秋雨沉沉酒醒迟，小窗灯火对唐诗。是谁隔屋鸣弦管，恰似吴山梦觉时。
竹枝词
作者：赵文
朝代：元

终日望君君不来，为谁犹住郁孤台。幸自一年无梦到，谁教昨日有书回。江南女儿善踏歌，桑落酒熟黄金波。洗壶日日望君至，君不来兮可奈何。
纪梦
作者：赵文
朝代：元
体裁：五言律诗

既不梦于我，胡然无一言。形容那可认，骨发想俱存。泪尽血犹滴，雾开山尚昏。相看怜稚子，老病莫销魂。
绮寮怨·题写韵轩
作者：赵文
朝代：元
体裁：词

绛阙珠宫何处，碧梧双凤吟。为底事、一落人间，轻题破、隐韵天音。当时点云滴雨，匆匆处、误墨沾素襟。算人间、最苦多情，争知道、天上情更深。世事似晴又阴。罗褥甲帐，回头一梦难寻。虎啸崎嵚，护遗迹、尚如今。斜阳落花流水，吹紫宇、澹成林。霜空月明，天风响、环佩飞翠禽。
网户叹
作者：赵文
朝代：元
体裁：古风

江南西风粳稻熟，网夫出门网妇哭。天晴黄雀飞苦高，县吏椎门怒震屋。哨声飞空健鹘过，迟速小误成蹉跎，君庖不充将奈何。
罗稚川善画作此赠之
作者：赵文
朝代：元
体裁：古风

吾观天地间，一一皆是画与诗。渝川有二罗，画得天地之英奇。大罗诗名撼湖海，小罗天机勃郁不得已而水墨之。摇毫造化已破碎，洒墨元气为淋漓。嗟余老眼得一见，以手扪摸心然疑。问君自古画有几，君今此画师者谁。君言我以眼为手，天地万物皆吾师。吾能得其意与理，貌取色相特其皮。画成正未知似否，人人有眼谁可欺。譬之禅宗要透脱，恋恋祖佛宁非痴。作诗点出未来眼，一扫徐熙与郭熙。
至白水主人饮至海棠下花已离披
作者：赵文
朝代：元
体裁：古风

昨日泥中人，今日花下客。即时一杯酒，已胜风雨黑。我来后花时，不及秾艳色。生与天作花，已是花命厄。沾茵与堕溷，要亦随所适。谁能长腴红，而不变衰白。惟应感流光，有酒日鼓瑟。
莺啼序·东风何许红紫
作者：赵文
朝代：元
体裁：词

东风何许红紫，又匆匆吹去。最堪惜、九十春光，一半情绪听雨。到昨日、看花去处，如今尽是相思树。倚斜阳脉脉，多情燕子能语。自怪情怀，近日顿懒，忆刘郎前度。断桥外、小院重帘，那人正柳边住。问章台、青青在否。芳信隔、□魂无据。想行人，折尽柔条，滚愁成絮。闲将杯酒，苦劝羲和，揽辔更少驻。怎忍把、芳菲容易委路。春还倒转归来，为君起舞。寸肠万恨，何人共说，十年暗洒铜仙泪，是当时、滴滴金盘露。思量万事成空，只有初心，英英未化为土。浮生似客，春不怜人，人更怜春暮。君不见、青楼朱阁，舞女歌童，零落山丘，便房幽户。长门词赋，沈香乐府，悠悠谁是知音者，且绿阴多处修花谱。殷勤更倩啼莺，传语风光，后期莫误。
莺啼序·寿胡存齐
作者：赵文
朝代：元

初荷一番濯雨，锦云红尚卷。隘华屋、赋客吟仙，候望南极天远。还报道、飘然紫气，山奇水胜都行遍。却归来领客，水晶庭院开宴。窗户青红，正似京洛，按笙歌一片。似别有、金屋佳人，桃根桃叶清婉。倚薰风、虬须正绿，人似玉手挼纨扇。算风流，只有蓬瀛，画图曾见。谁知老子，正自萧然，于此兴颇浅。只拟问、金砂玉蕊，兔髓乌肝，偃月炉中，七还九转。今来古往，悠悠史传，神仙本是英雄做，笑英雄、到此多留恋。看看破晓耕龙，跨海骑鲸，千年依旧丹脸。便教乞与，万里封侯，奈朔风如箭。又何似、广山一任，种竹栽花，棋局思量，墨池挥染。天还记得，生贤初意，乾坤正要人撑拄，便公能安隐天宁肯。待看佐汉功成，伴赤松游，恁时未晚。
莺啼序·秋风又吹华发
作者：赵文
朝代：元
体裁：词

秋风又吹华发，怪流光暗度。最可恨、木落山空，故国芳草何处。看前古、兴亡堕泪，谁知历历今如古。听吴儿唱彻，庭花又翻新谱。肠断江南，庾信最苦，有何人共赋。天又远，云海茫茫，鳞鸿似梦无据。怨东风、不如人意，珠履散、宝钗何许。想故人、月下沈吟，此时难诉。吾生已矣，如此江山，又何怀故宇。不恨赋归迟，归计大误。当时只合云龙，飘飘平楚。男儿死耳，嘤嘤昵昵，丁宁卖履分香事，又何如、化作胥潮去。东君岂是无能，成败归来，手种瓜圃。膏残夜久，月落山寒，相对耿无语。恨前此、燕丹计早，荆庆才疏，易水衣冠，总成尘土。斗鸡走狗，呼卢蹴鞠，平生把臂江湖旧，约何时、共话连床雨。王孙招不归来，自采黄花，醉扶山路。
行行江水边
作者：赵文
朝代：元
体裁：古风

朝行江水边，莫行江水边。乍与江水别，江水复在前。江水胜人心，相随何缠绵。相随何缠绵，幸勿鸣悲煎。我悲为我弟，君悲亦胡然。
行雪
作者：赵文
朝代：元
体裁：古风

夜寒枕席跳霰珠，夜深我睡霰亦无。未晨仆起索炊火，怪见满地琼瑶铺。我行至此不得止，但倚红酒为先驱。路逢十店九闭户，苦寒正自无薪刍。终然著地即化去，造物何用劳工夫。前山欲融未融处，玉龙浮动青珊瑚。藤梢竹刺时点缀，寒食野花栖路隅。小车行雪真有益，平生看画无此笔。
西江柳氏月江诗
作者：赵文
朝代：元
体裁：古风

何人种此玻瓈橘，挂在空高寒露湿。秋风吹堕清泠中，惊杀神髯夜深蛰。钴鉧潭中岂无月，冷光长照衰羁泣。何如阿孙屋头月，时时投取杯中吸。吸馀吐向笔墨间，纸上淋漓流月汁。前年劫火到诗屋，月走江寒烧不及。青山夜起绕皆山，满地芦花不堪拾。何时短棹钓西江，雪寒一夜无蓑笠。
诗九首托南剑刘教寻亦周墓焚之
作者：赵文
朝代：元

自出延平十八年，年年谁与酹荒阡。若为化得衰翁骨，去作圹中三百砖。舜卿墓表屹东禅，却恐如今不得全。崇胜山中一堆土，故应汝骨尚依然。平生二老最怜君，今日相随在九京。汝得从亲吾孑立，不知谁死复谁生。如此情钟少梦君，绝疑魂断已无魂。新兴道士传消息，知共乘云玉帝门。说与辽东丁令威，天长海阔不须归。中郎便有重还日，肠断生妻已去帏。十八年来老眼枯，只今白尽旧髭须。假饶梦里重相遇，知汝犹能认我无。妻子相宽亦偶然，老人何用许悲煎。沉忧若解令人死，何至相疏十八年。怕看杜老怀观颖，厌见东坡说子由。每读渠诗先掩卷，旁人怪我泪双流。刺血题诗寄阿侬，断肠五十五衰翁。此诗到是衰翁到，此血由来与汝同。
诗九首托南剑刘教寻亦周墓焚之·其三
作者：赵文
朝代：元
体裁：七言绝句

平生二老最怜君，今日相随在九京。汝得从亲吾孑立，不知谁死复谁生。
诗九首托南剑刘教寻亦周墓焚之·其六
作者：赵文
朝代：元
体裁：七言绝句

十八年来老眼枯，只今白尽旧髭须。假饶梦里重相遇，知汝犹能认我无。
诗九首託南剑刘教寻亦周墓焚之·其一
作者：赵文
朝代：元
体裁：七言绝句

自出延平十八年，年年谁与酹荒阡。若为化得衰翁骨，去作圹中三百砖。
诗九首託南剑刘教寻亦周墓焚之·其七
作者：赵文
朝代：元
体裁：七言绝句

妻子相宽亦偶然，老人何用许悲煎。沉忧若解令人死，何至相疏十八年。
诗九首託南剑刘教寻亦周墓焚之·其九
作者：赵文
朝代：元
体裁：七言绝句

刺血题诗寄阿侬，断肠五十五衰翁。此诗到是衰翁到，此血由来与汝同。
诗九首託南剑刘教寻亦周墓焚之·其二
作者：赵文
朝代：元
体裁：七言绝句

舜卿墓表屹东禅，却恐如今不得全。崇胜山中一堆土，故应汝骨尚依然。
诗九首託南剑刘教寻亦周墓焚之·其五
作者：赵文
朝代：元
体裁：七言绝句

说与辽东丁令威，天长海阔不须归。中郎便有重还日，肠断生妻已去帏。
诗九首託南剑刘教寻亦周墓焚之·其八
作者：赵文
朝代：元
体裁：七言绝句

怕看杜老怀观颖，厌见东坡说子由。每读渠诗先掩卷，旁人怪我泪双流。
读史
作者：赵文
朝代：元
体裁：七言绝句

夹寨功名节节奇，门高事起更堪悲。身亡家破英雄笑，恰似伶官戏罢时。
贺一年年
作者：赵文
朝代：元
体裁：五言律诗

总角坐成老，孤生自可怜。遂为众父父，又贺一年年。桃板无新语，屠苏妨早眠。柴门无可掩，来者自萧然。
赠媒者二首
作者：赵文
朝代：元

青鸾解报仙郎信，红叶能传禁女情。东家把酒西家笑，只作春风过一生。空谷佳人独笑歌，不烦花鸟使相过。红妆洗却蛾眉丑，纵有良媒可奈何。
赠媒者二首·其一
作者：赵文
朝代：元
体裁：七言绝句

青鸾解报仙郎信，红叶能传禁女情。东家把酒西家笑，只作春风过一生。
赠媒者二首·其二
作者：赵文
朝代：元
体裁：七言绝句

空谷佳人独笑歌，不烦花鸟使相过。红妆洗却蛾眉丑，纵有良媒可奈何。
赠山人二首
作者：赵文
朝代：元

水秀山明几百年，一朝城市化荒烟。朱门富贵已如此，犹有人争旧墓田。谷陵岸谷本何常，尽是盘龙梦里冈。欲买一丘埋浑沌，却教世上再羲黄。
赠山人二首·其一
作者：赵文
朝代：元
体裁：七言绝句

水秀山明几百年，一朝城市化荒烟。朱门富贵已如此，犹有人争旧墓田。
赠山人二首·其二
作者：赵文
朝代：元
体裁：七言绝句

谷陵岸谷本何常，尽是盘龙梦里冈。欲买一丘埋浑沌，却教世上再羲黄。
赠长沙谭存心
作者：赵文
朝代：元
体裁：古风

谭君酒狂，一笔万字不可当。嗟哉胡为乎，不自贵重也而狂。我知君狂不得已，欲倚杯酒呵苍苍。苍苍不识君我识，知君胸有光怪物。问君今年其岁几，四十一矣无何仕。光阴诞谩不可恃，我昔行年亦如此。相逢一醉令公喜，解剑倾囷无壮士。一簦独行风雨里，老人夜醉谁汝止。丈夫得志行所为，穷即低头教童子。嗟哉乾坤如此而已矣，归来归来归来是。
越妇采葛苦
作者：赵文
朝代：元
体裁：古风

采采山上葛，攀藤步岩幽。上山逢虎狼，下山逢猕猴。归来絺绤之，藕丝香且柔。织成一片云，精绝鬼工愁。入笥献君王，贡职民当修。君王不自惜，持以奉仇雠。西施被服之，俱是越国尤。吴王抵掌笑，于越吾何忧。飞书益封地，谓越吾诸侯。嗟尔采葛伴，辛苦勿叹愁。天道有乘除，苦极行当休。吴王沉醉姑苏上，半夜不知吴国秋。
远如期
作者：赵文
朝代：元
体裁：乐府曲辞

远如期，近可知。如何咫尺间，朝之所约夕背之。千言万语托死生，转眼已若行路人。问之何遽至如许，往往或起秋毫争。财利诚已重，仁义诚已轻。昨日弟与兄，今日胡与秦。远如期，古来惟是山阳范巨卿。
送春
作者：赵文
朝代：元
体裁：七言绝句

晓起裁诗拟送春，临池把笔意殷勤。何人送得春曾去，只见春风解送君。
邯郸才人嫁为厮养卒妇
作者：赵文
朝代：元
体裁：乐府曲辞

鸳鸯异野鹜，凤凰非山鸡。物生各有偶，非偶不并栖。昔为丛台人，今为圉者妻。亦知久当弃，无乃太不齐。同时歌舞人，何异玉与泥。失身已至斯，违天将安归。俛首祇自羞，有声不敢啼。何缘梦到君王侧，彻夜不眠闻马嘶。
酬郭书记
作者：赵文
朝代：元
体裁：七言绝句

天将才调累君闲，新领仙除记室间。半夜月寒眠未得，灯前草奏玉京山。
采芝
作者：赵文
朝代：元
体裁：古风

晨登屋后山，采采山上芝。可怜松上雨，滴滴沾我衣。盈筐颇磊落，满意持之归。童子见我来，拍手共笑之。薄者实杀人，荡荡光陆离。厚者不能光，食之有馀滋。我感童子言，叹息成涟洏。古来用人者，或以薄见奇。一时误采取，后悔那可追。乃知古人智，不似童子痴。
野鹰来歌
作者：赵文
朝代：元
体裁：乐府曲辞

野鹰来，高台下。天寒鸟死狐兔伏，枯梢啄雪何为者。宜城有酒煦尔寒，格高鞲暖肉不乾，终日臂尔夜宿安。野鹰来，山中忍饥良独难。天阴日落雪模糊，有虎有虎雄当涂，两猿不饱睨我雏。鹰不来，将奈何。
铜雀台
作者：赵文
朝代：元
体裁：古风

朝望西陵墓，夕望西陵墓。望望不复归，月朔又十五。月朔十五可奈何，更对空帷作歌舞。铜雀昂然飞不去，当时美人发垂素。我生不如陵上树，年年树根穿入土。
铜雀瓦
作者：赵文
朝代：元
体裁：古风

曹公筑铜台，气力雄九有。咿嘤到香履，千古开笑口。犹馀当时瓦，作砚传不朽。涪翁所珍惜，又复落吾手。鬼夺与客偷，任运不汝守。可怜台上人，不如此瓦寿。
铜雀砚
作者：赵文
朝代：元
体裁：古风

老瞒智计笼天下，歌舞未终铜雀夜。可怜用破一生心，不及当时台上瓦。屑金作瓦费精神，那知身后旋成尘。流传千百仅一二，付与所不知何人。快阁仙人谀墓得，品题更费东坡墨。研磨辛苦政未休，怜尔何年返真宅。摩挲岁月白发生，建安七子俱彫零。安得春醪三万斛，醉来快写短歌行。
阮郎归·冰肌玉骨淡裳衣
作者：赵文
朝代：元
体裁：词

冰肌玉骨淡裳衣。素云生翠枝。一生不晓谪仙诗。雪香应自知。微雨后，禁烟时。洗妆君莫迟。东风不解惜妍姿。吹成蝴蝶飞。
陈清叔晚菊
作者：赵文
朝代：元
体裁：古风

物生何用出世早，春风红紫今枯槁。东篱潇洒一枝秋，向来埋没不如草。人生涉世亦如此，风雪林中要耐老。陈君臞然一寒素，清绝谁如叔也好。十年竟被先畴役，大袖高冠反颠倒。黄金白璧尽辞去，独与寒花澹相保。问君对菊何所得，租藉半空诗富藁。百年芳臭终不歇，一时泯灭岂足道。君不见渊明对菊无一钱，千古诗名塞穹昊。
陌上桑
作者：赵文
朝代：元
体裁：乐府曲辞

采采陌上桑，采之不盈筐。云何不盈筐，欢子在中肠。车马从何来，云是大国王。呼妾欲共载，恐惕涕沾裳。君民分固严，敢乱夫妇纲。有罪妾当诛，宁当荐匡床。夫君即我天，岂必侍中郎。再拜前致词，蚕饥采桑忙。王其早还宫，宫中多艳妆。
雨后
作者：赵文
朝代：元
体裁：七言绝句

雨后临池草色浮，小楼欲上又还休。儿童问我悲何事，忽见山茶长一头。
雨行五岭下
作者：赵文
朝代：元
体裁：古风

天地忽昼晦，四山泼墨浓。而我行其间，宛如所翁龙。大风吹倒人，欲避无所容。有翼不得张，狂走急雨中。数里乃一息，如出鲛人宫。老树道边拜，疑我行雨工。过午上五岭，攀缘入青空。仰视万山巅，有气如炊笼。下视田间白，云此锄田农。兹行岂不苦，奇观亦已雄。惜哉如此山，不与晓景逢。不晓韩吏部，登华哭途穷。
雨过
作者：赵文
朝代：元
体裁：七言律诗

雨过山田物物穰，斋庖煮豆喜初尝。茸茸绿荚牛毛浅，戢戢明珠蚌蛤长。不直画堂擎玉腕，只宜吟客饱藜肠。食馀依旧堆盘在，贵贱同归何有乡。
雪
作者：赵文
朝代：元
体裁：古风

三更星月寒炯炯，四更霜风吹断梗。晓来宇宙忽成空，万里天河堕无影。人间世界积滓秽，化作太清无色境。天上何人巧戏剧，笑我痴眠方怯冷。溪头梅花老于我，卧树生鳞欲谁省。饮羔金帐非我事，煎水何妨试双井。眼前清致不可辜，诸公白战续清颍。
雷震渔所之柱
作者：赵文
朝代：元
体裁：古风

瞥然满屋飞金蛇，楼东楼西号火鸦。天鼓百面一手挝，百年老柱神斧加。妇女惊倒儿童哇，知君把钓江头沙。明珠赤手龙颔拿，天翁发怒为此耶。向来五鬼千夜叉，寒我饥我生眼花。捧头惊窜如麇麚，从此不作穷诗家。
题画
作者：赵文
朝代：元
体裁：古风

云巢草虫十有七，我言蜂蚁非虫匹。我见二虫常敬之，为有君臣天所秩。江南此虫久已无，烦君剪取赠老夫。
题画虫鸟
作者：赵文
朝代：元
体裁：古风

泥行郭索其神全，枯枝独抱吟风仙。细腰追逐相后先，画眉双栖斗婵娟。一鸣一止俱自然，老猴如鬼踞石边。游蜂何为过其前，水禽伺鱼双眼穿。久而无得倦欲眠，鸲之鹆之高树巅。俯视螳臂为垂涎，之虫不作名利牵。饮啄之外何所便，人生扰扰真可怜。笑谈对面森戈鋋，王侯蝼蚁俱埃烟。大年未可笑小年，世间唯有虫能天。
题米芾山水
作者：赵文
朝代：元
体裁：七言绝句

远山浓淡几无影，远树高低略带行。不是模糊并纸败，无人知是米元章。
题耆英图
作者：赵文
朝代：元
体裁：古风

耆英会上十三人，当时世道如初春。洛阳牡丹非昔比，妖怪百出年年新。我见此图泪如雨，诸老翩然过何许。何时梦见洛阳春，郑公插花潞公舞。
题郭索集
作者：赵文
朝代：元
体裁：七言绝句

钩辀格磔李群玉，嵬眼澒耳樊宗师。人生歌哭贵适意，闲倚秋江听竹枝。
食鱼江水边
作者：赵文
朝代：元
体裁：古风

食鱼江水边，投骨江水中。众鱼逐其腴，踊跃以相从。所得仅濡沫，满意如游龙。焉知此弃骨，与尔类本同。人间网罗多，江海不得容。小鱼得骨莫浪喜，且可慎汝出入踪。
饮袁国宗
作者：赵文
朝代：元
体裁：七言律诗

一丈明窗便有馀，四人燕坐小蓬壶。可怜一月半晴雨，未省百花今在无。眼底是诗皆可赋，樽中有酒不须沽。更阑醉后便归去，赖有门生稚子扶。
香径分韵得江字
作者：赵文
朝代：元
体裁：古风

一亭寒碧中，四面空无窗。种荷未有花，清意已满腔。小坐梅树下，我亦青油幢。晚来蝉声歇，静境热自降。清风与明月，造物无对桩。闲者恣吟取，如瓢分大江。欲归尚未肯，雨湿烟钟撞。
麦熟
作者：赵文
朝代：元
体裁：古风

今年麦熟亦可喜，紫石霏霏落钟乳。我从田家惯饼饵，梦想风味今未已。箬叶浮浮捲牛舌，瓷瓯泛泛割龙耳。一丸萝卜吾岂无，悲歌不怕红娘子。诗成不满贵公笑，书生岂识饼十字。
黄西有以清江李侯书来袁见招不果就既去西有五十韵见寄次其韵
作者：赵文
朝代：元
体裁：古风

地僻谷自淳，此世有羲轩。行携二三子，读书秋树根。不拟山水窟，忽枉君侯轓。携持贵人意，仆口不惮烦。居然寒谷底，暖以扶桑暾。是时花正浓，主客共清樽。欣闻结驷盛，下贲穷巷原。恍如神仙人，谒入晋贺元。旧谷虽可记，白发各已拚。细论别来事，感怆将何言。愁予守破研，石田疲老犍。羡君行万里，天宇横孤鶱。唯思山林寂，颇厌朝市喧。夔州华发女，欲嫁谁能昏。堂堂李元礼，今代真龙门。胸中有人物，荦然剖篱藩。好春播伊耆，神火惊陆浑。词章轶唐人，天马出大宛。翰墨掩晋代，凤翥龙蛇奔。如何肯下顾，草间獐与猿。殷勤远赠我，一纸春风痕。空中实自愧，在上安敢援。坐对大将军，有虱不得扪。岂不念长饥，终恐成素飧。故人有宿诺，未敢覆手翻。泫然还明珠，甘此烟雨村。寄谢河阳公，敢当石与温。愿公茂功业，南国资于蕃。行当从公归，衮绣相府尊。嗟我与夫子，结契在仍昆。新知犹可乐，宿好况弥敦。中肠未抒写，别涕已潺湲。行行一尊酒，相送玉溪源。自从别君来，夜瞻太微垣。可怜一寸心，摇摇风中幡。采采涧边蒲，欲扣黄堂阍。行窥溟渤大，讵止云梦吞。省穑不堪用，愧我小国蘩。奈何疲津梁，卧病守一墩。欲往未可必，叹息谁与论。大哉天地德，六合回春暄。向来作诗祸，荡涤从此番。永言结我舌，有如啖铅矾。高居远俗氛，静坐收惊魂。皇皇仁义涂，自兹改乘辕。愿君笃久要，好语时温存。借君千顷波，清我汎滥袁。饱读古人书，仰酬明主恩。诸公尽萧曹，二皓自绮园。来诗岂可和，什袭传儿孙。
缑山庙
作者：赵时敏
朝代：元
体裁：七言绝句

王子升仙去不归，玉笙吹彻彩鸾飞。人间天上无消息，万柏阴阴锁翠微。
双调·夜行船寄香罗帕
作者：赵明道
朝代：元

多绪多情意似痴，闲愁闷禁持。
心绪熬煎，形容憔悴，又添这场萦系。
圣药王·我岂谎，您诚想，苏小卿到底嫁双郎，因为和乐章，动官长。柳
作者：赵明道
朝代：元

耆卿娶了谢天香，他知音律解宫商。
天净沙·厌厌鬼病难消，凄凄心痒难揉，渐渐神魂散却。好教人没颠没倒，
作者：赵明道
朝代：元

意迟迟业眼难交。
小桃红·枕寒衾冷夜迢迢，旖旎人儿俏，往往难成梦惊觉。好心焦，悲悲
作者：赵明道
朝代：元

切切雁儿呀呀的叫。
透户牖，金风淅淅，滴更长，铜壶点点，更那堪蛩韵絮叨叨。
尾·郝大使王玉带皆称赏，焦治中天然秀小样。劝你个聪明姝丽俏吴姬，
作者：赵明道
朝代：元

就取这蕴藉风流俊张敞。
拨不断·旧痕积，泪淋漓，越点污越香气。沉醉后堪将口上吸，更忙呵休
作者：赵明道
朝代：元

向腰间系，怕显出这场恩义。
步步娇·一幅香罗他亲寄，寄与咱别无意。他教咱行坐里，行坐里和他不
作者：赵明道
朝代：元

相离。
若是恁还知，淹了多少关山泪。
沉醉东风·鹿顶盒儿最喜，羊脂玉纳子偏宜。挑成祝寿词，织成蟠桃会，
作者：赵明道
朝代：元

吴绫蜀锦难及。
幅尺阔全无半缕纰，密实十分奈洗。
离亭煞·用工夫度线金针刺，无包弹捻锹银丝细。气命儿般敬重看承，心
作者：赵明道
朝代：元

肝儿般爱怜收拾，止不过包胆茶胧罗笠，就不尽千般旖旎。
忙扌若在手儿中，荒笼在袖儿里。
秃厮儿·为媒的涿郡仲襄，保亲的苏君丘祥。青春二八年正芳，配一对锦
作者：赵明道
朝代：元

鸳鸯，成双。
秃厮儿·闷厌厌愁心怎熬，昏沉沉梦断魂劳。秋声和辘轳砧韵敲，淅零零
作者：赵明道
朝代：元

细雨洒芭蕉，初凋。
紫花儿·困腾腾头昏脑闷，急煎煎意穰心劳，虚飘飘魄散魂消。他风风韵
作者：赵明道
朝代：元

韵，艳艳夭夭。
日日朝朝，雨雨云云渐缥渺，那堪暮秋天道。
似这般爽气清高，那堪夜雨萧萧。
紫花儿·雷声声梁苑，禾惜惜都城，苏小小钱塘。三人声价，四海名扬。
作者：赵明道
朝代：元

红妆，忒旖旎忒风流忒四行，堪写在宣和图上。
有百倍儿风标，无半米儿疏狂。
越调·斗鹌鹑题情
作者：赵明道
朝代：元

燕燕莺莺，花花草草。
穰穰劳劳，多多少少。
媚媚娇娇，亭亭袅袅。
鸾凤交，没下梢。
空耽了些是是非非，受了些烦烦恼恼。
中吕·满庭芳渔
作者：赵显宏
朝代：元

江天晚霞，舟横野渡，网晒汀沙。
一家老幼无牵挂，恣意喧哗。
新糯酒香橙藕芽，锦鳞鱼紫蟹红虾。
杯盘罢，争些醉煞，和月宿芦花。
樵腰间斧柯，观棋曾朽，修月曾磨。
不将连理枝梢锉，无缺钢多。
不饶过猿枝鹤窠，惯立尽石涧泥坡。
还参破，名缰利锁，云外放怀歌。
耕耕田看书，一川禾黍，四壁桑榆。
庄家也有欢娱处，莫说其余。
赛社处王留宰猪，劝农回牛表牵驴，还家去，蓬窗睡足，一品待何如？牧闲中放牛，天连野草，水接平芜。
终朝饱玩江山秀，乐以忘忧。
青箬笠西风渡口，绿蓑衣暮雨沧州。
黄昏后，长笛在手，吹破楚天秋。
刮地风
作者：赵显宏
朝代：元
体裁：曲

春日凝妆上翠楼。满目离愁。悔教夫婿觅封侯。蹙损眉头。园林春到，物华依旧。并枕双歌，几时能勾。团圆日是有。相思病怎休。都道我减了风流。
双调·殿前欢闲居
作者：赵显宏
朝代：元

去来兮，东林春尽蕨芽肥。
回头那顾名和利，付与希夷。
下长生不死棋，养三寸元阳气，落一觉浑沦睡。
莺花过眼，鸥鹭忘机。
去来兮，桃花流水鳜鱼肥。
山蔬野菜偏滋味，旋泼新醅。
胡寻些东与西，拼了个醒而醉，不管他天和地。
盆干瓮竭，方许逃席。
去来兮，生平志不尚轻肥。
林泉疏散无拘系，茶药琴棋。
听春深杜宇啼，瞻天表玄鹤唳，看沙暖鸳鸯睡。
有诗有酒，无是无非。
去来兮，楚天霜满蟹初肥。
黄花似得渊明意，开遍东篱，笑山翁醉似泥，喜稚子诗能缀，爱仙果甜如蜜。
烟萝路绕，车马声稀。
题歌者楚云楚云闲，任他孤雁叫苍寒。
去留舒卷无心惯，聚散之间。
趁西风出远山，随急水流深涧，为暮雨迷霄汉。
阳台事已，秦岭飞还。
套数。
双调·清江引
作者：赵显宏
朝代：元

少年身正值着春暮月，宴赏无明夜。
一任锦囊空，不放金杯歇，明日落红多去也。
纱窗外杜鹃声更切，啼满枝头血。
离人哽咽时，风雨凄凉夜，明日落红多去也。
尾·凉侵肌体添情重，清透心脾引兴浓，只恐金风等闲动。那时节不中，
作者：赵显宏
朝代：元

咱人心不同，且倒凤颠鸾再三宠。
幺·佳人，佳人多命薄，今遭，难逃，难逃他粉悴烟憔。直恁般鱼沉雁杳，
作者：赵显宏
朝代：元

谁承望拆散了鸾凰交，空教人梦断魂劳。
心痒难揉，心痒难揉，盼不得鸡儿叫。
幺·小哥，小哥忒恁快活，休波，真个，真个是占断鸣珂。有几个知几似
作者：赵显宏
朝代：元

我，不受用委实图甚么？尽今生酒病诗魔。
落落魄魄，落落魄魄，且恁地随缘过。
秋昨夜西风揭绣帘，恹恹恨蹙损眉尖。
霜压的丹枫似染，促织儿絮的人来厌，助离愁暮雨纤纤。
意不タ，琴瑟慵拈。
琴瑟慵拈，不住把才郎念。
幺·柳青，柳青忒恁地严，偏嫌，拘钳，拘钳人等等潜潜。酒半醺栊门半
作者：赵显宏
朝代：元

掩，恨更长再不将香篆添，空教人有苦无甜。
闷似江淹，闷似江淹，独自把凄凉占。
冬风送梅花过小桥，飘飘，飘飘地乱舞琼瑶。
水面上流将去了，觑绝时落英无消耗，似才郎水远山遥。
怎不焦，今日明朝，今日明朝，又不见他来到。
昼夜乐
作者：赵显宏
朝代：元
体裁：曲

游赏园林酒半酣。停骖停骖。看山市晴岚。飞白雪杨花乱糁。爱东君绕地里将诗探。听花间紫燕呢喃。景物堪。当了春衫。醉倒也应无憾。利名利名誓不去贪。听昝。曾参曾参。莫暮四朝三。不饮呵莺花笑俺。想从前枉将风月担。空赢得鬓发䰐鬖。江北江南。江北江南。再不被多情赚。
昼夜乐
作者：赵显宏
朝代：元
体裁：曲

风送梅花过小桥。飘飘。飘飘地、乱舞琼瑶。水面上流将去了。觑绝时、落英无消耗。似才郎、水远山遥。怎不焦。今日明朝。今日明朝。又不见、他来到幺篇换头。佳人，佳人多命薄。今遭。难逃。难逃他粉悴烟憔。直恁般鱼沉雁杳。谁承望、拆散了鸾凰交。空教人梦断魂劳。心痒难揉。心痒难揉。盼不得鸡儿叫。
昼夜乐·冬
作者：赵显宏
朝代：元

风送梅花过小桥，飘飘。飘飘地乱舞琼瑶，水面上流将去了。觑绝似落英无消耗，似那人水远山遥，怎不焦？今日明朝，今日明朝，又不见他来到！
佳人，佳人多命薄！今遭，难逃。难逃他粉悴烟憔，直恁般鱼沉雁杳！谁承望拆散了鸾凤交，空教人梦断魂劳。心痒难揉，心痒难揉。盼不得鸡儿叫。
梁州·见青奴亭然独立，使苍童抱过相从。同床共枕如鸾凤。赐夫人名号，
作者：赵显宏
朝代：元

有君子家风。
湘川后裔，渭水名宗。
喜绸缪志节雍容，历风霜肌骨丰隆。
一千般可意着人，一时间指空话空，一团儿剔透玲珑。
心聪，性聪。
知卿本是龙孙种，厮敬爱厮陪奉。
睡彻东窗日影红，彼此西东。
殿前欢
作者：赵显宏
朝代：元

楚云闲，任他孤雁叫苍寒。去留舒卷无心惯，聚散之间。趁西风出远山，随急水流深涧，为暮雨迷霄汉。阳台事已，秦岭飞还。
殿前欢
作者：赵显宏
朝代：元
体裁：词

楚云闲，任它孤雁叫苍寒。去留舒卷无心惯，聚散之间。趁西风出远山，随急水流深涧，为暮雨迷霄汉。阳台事已，秦岭飞还。
满庭芳·樵
作者：赵显宏
朝代：元
体裁：曲

腰间斧柯，观棋曾朽，修月曾磨。不将连理枝梢锉，无缺钢多。不饶过猿枝鹤窠，惯立尽石涧泥坡。还参破，名缰利锁，云外放怀歌。
黄钟·刮地风·别思
作者：赵显宏
朝代：元
体裁：曲

春日凝妆上翠楼，满目离愁。悔教夫婿觅封侯，蹙损眉头。园林春到，物华依旧。并枕双歌，几时能够。团圆日是有，相思病怎休。都道我减了风流。
黄钟·昼夜乐春
作者：赵显宏
朝代：元

游赏园林酒半酣，停骖，停骖看山市睛岚。
飞白雪杨花乱糁，爱东君绕地里将诗探，听花间紫燕呢喃。
景物堪，当了春衫，当了春衫。
醉倒也应无憾。
蛾眉亭
作者：赵景文
朝代：元
体裁：七言绝句

万顷秋波浸碧云，豁然心地共宽平。我来不学温开府，寄语冯夷且莫惊。
应教恭和太子世子韵
作者：赵期颐
朝代：元
体裁：七言律诗

三山瀛海雪涛深，税驾尘寰一降临。鸣鹤在阴元有子，閒云出岫本无心。国中调燮多馀暇，笔底经纶自好音。昨日离筵相接近，情怀恋恋酒频斟。
折杨柳送方叔高
作者：赵期颐
朝代：元
体裁：乐府曲辞

杨柳青青春水生，借问行人行未行。雕弓在韬马腾枥，家住湓江江上城。柔条好拂江头路，千缕万缕牵情绪。马上郎君新得官，阿谁解使留春住。留春住，春欲归，江南江北柳花飞。柳花飞，渡江水，遮莫东风吹不起。
赠郭上长归括苍兼简叶县尹林府判二公
作者：赵橚
朝代：元
体裁：古风

夜听春雨鸣，雨晴君欲行。君行向何处，回览括山青。括山万叠青未了，漠漠寒烟隔飞鸟。三年官冷不得归，归梦时时度云峤。竹鸡钩辀啼梦残，落花如雪春风寒。客途尘土何漫漫，握手未许攀征鞍，东关且尽双樽欢。东关柳如带，中有别离态。折赠不可持，依依自相待。宦游江海事多违，我辈论交金石在。举头咫尺天涯别，行李萧萧浸明月。出门大笑心激烈，良俦往往多契阔，每一思之生白发。白发生，何足惊，志士慷慨期晚成。酒浇磊傀浇不平，况复不饮难为情。长歌散作阳关声，子先归兮我暂停。丈夫耿耿气，肯洒儿女泪。浩荡天地间，清流岂常聚。郭公子，休徘徊，京城二月莺花开，束书早上黄金台。黄金台上多英才，拾取青紫实快哉。秋来我亦远游计，万里殷勤空相遇。到手功名俱得意，却诵如今长短句。
竹深处诗
作者：赵次进
朝代：元

高人适幽趣，羡此琅玕清。新梢和露滴，旧叶迎风鸣。结屋住深处，时见茶烟横。焚香手遗编，讵有尘虑萦。一自绾章绶，梦入吴中行。觉来尚幽意，满抱凉吹生。
次吴閒閒送张玄谷提点韵
作者：赵次钰
朝代：元
体裁：七言律诗

仗剑驱雷雨沛然，清都法自祖师传。曾乘白鹤三千里，入觐飞龙尺五天。羽服星冠承宠渥，玉函琼笈护灵编。恭惟圣主当乾运，永赖调元奏万年。
谢世诗
作者：赵氏
朝代：元

九重缥缈黄金阙，十二玲珑白玉楼。明朝了却人间梦，独跨青鸾自在游。
暇日同仲穆诸公游道场山和东坡韵
作者：赵涣
朝代：元
体裁：古风

道场山深美林麓，坡老文章照岩谷。簿书休暇得良朋，载酒幽寻欢意足。朝寒岚重阴漫漫，石头路滑青屈盘。仰瞻孤塔倚岛汉，俯听绝壑鸣飞湍。老僧爱客煮茗出，暂与閒云分半席。自言住山八十年，夹道长松手亲植。家人好事携歌鬟，为予啸傲泉石间。壶觞到处即倾倒，何必西湖与东山。郡圃花开少晴旦，屈指春光已过半。百年行乐能几何，烂醉芳时莫长叹。
病后过道场山漫成
作者：赵涣
朝代：元
体裁：七言律诗

连日南山风共雨，染深溪色绿依依。官閒自喜诗添稿，病起谁怜带减围。柏府无才名漫在，草堂有约梦频归。足艰未快登临兴，空羡云间鸿鹄飞。
舟中夜作
作者：赵涣
朝代：元
体裁：五言律诗

身同南雁去，回首意茫然。酒醒家千里，诗成月满船。河浑非为雨，岸转欲移天。夜静晶河汉，凉风自斗边。
过道场山
作者：赵涣
朝代：元
体裁：七言律诗

爱此道场泉石好，公馀每到即欣然。两山空翠疑无地，一塔高寒别有天。未暇耕田深隐遁，何妨煮雨小流连。赏音最重东坡老，烂漫雄章万古传。
思亲诗
作者：赵由侪
朝代：元

一自先君逝，行将四十春。音容寻旧梦，感慨试详陈。已叹生缘浅，还思故国屯。吴江悲血战，粤峤困车辚。共叱艰危甚，尤惊赋敛频。朔风吹广野，赤日照流尘。既洒呼天泪，方为辟地民。抚时非往昔，感愤竟湮沦。翕霍传梅外，仓皇问水滨。诸孤随弱母，大恸向秋旻。越岁宁戈甲，归乡办穸窀。酹觞号雪夜，扶柩履霜晨。家绪中微甚，人间事一新。孩提惭不肖，操守赖慈亲。络纬灯前教，襜褕膝下驯。田庐勤保任，门户几忧辛。文献由先德，扶持荷化钧。萱华明晚景，荆树际芳辰。眉寿斟琼蚁，春晖奉绣茵。虽非登执要，自不厌清贫。努力尊天爵，勤心报大伦。归全期不忝，化俗冀还淳。信墨存家乘，传芳待后人。年年思雨露，岁岁省松筠。至念通天地，长歌感鬼神。珍藏归韫匮，大孝慕终身。
述祖诗
作者：赵由侪
朝代：元

悠悠我祖，始于轩丘。抚历高阳，秩秩大猷。爰自伯益，舜锡皂斿。中衍事商，造父御周。征彼徐方，熊熊有功。邑于赵城，大河之东。建氏晋国，耿先其封。成宣喻日，畏夏爱冬。岸贾作难，婴臼立孤。襄子始大，常山得符。于赫列侯，懋建丕图。肃矣武灵，兆配有虞。西汉子都，生长河间。暨于唐末，合族居燕。卜迁大梁，世系绵绵。厚德丰功，宜永其传。中罹多难，南历江沱。眷焉吾宗，丰水居多。百川有源，众条有柯。庸修家牒，克俾无讹。固余伯仲，忧患多更。瞻叹古烈，自怜其生。其生岂偶，三辰垂精。德业未进，敢不战兢。我心伊何，常念厥初。感彼霜露，怆焉踟蹰。奉先如在，宗戚相于。亦有萱草，高堂可娱。惟忠惟孝，立身有本。嗟尔后进，勖哉自勉。万有能销，斯道无泯。温恭朝夕，云胡不谨。显亲扬名，俾昌俾炽。善保家声，期于勿替。尚念前人，留心谱系。受天之庆，远及苗裔。
清平乐·题碧梧苍石图
作者：赵由俊
朝代：元

楚云迷断。桃叶江南岸。春去秋来情汗漫。愁绝一行新雁。锦书欲寄双成。殷勤为谢芳卿。明月碧梧凉夜，有谁知度箫声。
题钱德钧水村隐居图
作者：赵由俊
朝代：元
体裁：古风

清溪抱村流，茅屋荫疏柳。天秋雁行远，山翠当户牖。罢钓者谁子，延缘来渡口。野情固超逸，图画传不朽。何当从之游，扁舟落吾手。
送汪叔志入京会试
作者：赵由偏
朝代：元
体裁：七言律诗

奎宿韬躔四十年，喜颁新诏又求贤。閒门养拙惭吾老，上国观光属子先。两袖秋香攀桂月，九重春宴看花天。男儿自有冲霄志，万里亨衢快着鞭。
近况
作者：赵由皦
朝代：元
体裁：五言律诗

寂寞溪居好，锄畦自种蔬。催租人至数，问字客来疏。饥阻倾家酿，吟妨课子书。年华今若此，生计复何如。
饯孔常轩馆木塔寺
作者：赵由皦
朝代：元
体裁：七言律诗

东鲁宣尼几世孙，春风吹上育王城。葛藤已许参狮窟，竹简何妨挟兔园。一变悠悠惊世梦，久晴脉脉落溪痕。长年来往城中路，木塔相寻莫惮烦。
题钱德钧水村隐居图
作者：赵由祚
朝代：元
体裁：七言绝句

不入山林不入城，孤舟容我寄浮生。年来与世殊相远，渐喜无人识姓名。
咏朱买臣
作者：赵由野
朝代：元
体裁：古风

担樵结食行歌书，不治产业贫哉儒。妻羞求去翁笑谓，五十富贵当须吾。妻怒谓翁饿死耳，翻然见弃翁从渠。视彼王章真有愧，乃知世间贤妇绝少纷纷愚。上书长安严子荐，帝悦拜为中大夫。一朝富贵妻愧死，高车驷马还官吴。有恩皆报快志愿，故人召见良欢娱。受诏将兵复奋武，击破东越功尤殊。九卿列位显已足，于斯时退何荣如。孳孳贪进且不已，直待华发身遭诛。翁子预知富贵固亦异，胡不预卜全其躯。当时贫贱思富贵，富贵不履危机绝世无。
寄谢新安曹希文
作者：赵由野
朝代：元
体裁：古风

天风西南来，烂然云锦章。黄峰滴秀翠，收拾无留藏。铿然韶濩音，惊动群鸾翔。薰香再三读，浣我烟火肠。先施渐未能，欲报徒七襄。斑衣戏庭下，为引南丰香。
折桂令
作者：赵禹圭
朝代：元
体裁：词

长江浩浩西来，水面云山，山上楼台。山水相辉，楼台相映，天地安排。诗句就云山动色，酒杯倾天地忘怀。醉眼睁开，遥望蓬莱：一半烟遮，一半云埋。
折桂令·长江浩浩西来
作者：赵禹圭
朝代：元

长江浩浩西来，水面云山，山上楼台。山水相连，楼台相对，天与安排。诗句成云山动色，酒杯倾天地忘怀。醉眼睁开，遥望蓬莱，一半儿云遮，一半儿烟霾。
自遣
作者：赵芝室
朝代：元
体裁：七言律诗

多病相如尚爱文，心期老去共谁论。十年灯火客毡在，半世江湖书眼昏。竹叶杯中消日月，梅花枝上识乾坤。何时去作青山隐，独疏太玄深闭门。
木兰花慢·和陈思济
作者：赵若秀
朝代：元

看洞天佛地，秋气爽，湿衣寒。对九锁峰高，擎天一柱，壮观杭山。岩前。旧遗仙迹，幻云根、直作画图看。多少乔松古木，真如舞凤飞鸾。西风匹马夕阳残。行路肯辞难。便乘此清游，欲寻仙去，心与身安。班超侯封万里，笑虚名、牢落满人间。试问潺潺流水，无心争似云间。
晓寒曲
作者：赵茂元
朝代：元

曲阑廉纤杏花雨，博山烟飞袅晴缕。梦回金帐春融融，鹦鹉惊寒隔窗语。美人晓妆云满梳，柳风吹香入氍毹。翠鬟袅袅绾不断，宝钗压鬓红珊瑚。丫鬟捲帘采桃叶，惊退一双黄蛱蝶。
秋宵吟
作者：赵茂元
朝代：元

平林薄暮风淅沥，黄金满地秋狼藉。新月出岭光欲流，万籁无声夜寥阒。谁家美人吹凤箫，彩鸾对舞摩青霄。阑干缥缈碧云远，天风入骨凉萧萧。铜壶冰寒银箭涩，玉露滴空衣袂湿。红花落尽炉烟收，幽怀耿耿生新愁。寒螀啼碎人间秋。
【正宫】塞鸿秋·题情
作者：赵莹
朝代：元

玉人不见徒劳望，相思两地音书旷。挥毫难写断肠文，枕几惟添愁旅况。只为美人情，空取时人谤，何时再得相亲傍？
正宫·塞鸿秋题情
作者：赵莹
朝代：元

玉人不见徒劳望，相思两地音书旷。
挥毫难写断肠文，枕几惟添愁旅况。
只为美人情，空取时人谤，何时再得相亲傍？。
绿云洞
作者：赵觐
朝代：元
体裁：五言律诗

小洞绿云合，空山碧雨阴。竹梧秋瑟飒，松桧夜森沈。水簟琅玕湿，风窗翡翠深。何时谢尘鞅，同理月中琴。
静安八咏录三 其一 赤乌碑
作者：赵觐
朝代：元

僧来天竺国，寺创赤乌年。碑碣前朝重，文章后世怜。秋风生大野，斜月堕重渊。有待龟龙负，图书得共传。
静安八咏录三 其三 芦子渡
作者：赵觐
朝代：元

芦花十里塘，野色正荒凉。明月秋无际，西风雪有香。渔郎茆屋小，估客棹歌长。自愧无家别，经行百感伤。
静安八咏录三 其二 陈桧
作者：赵觐
朝代：元

不识陈朝桧，相传故老言。理文俱左纽，后土自蟠根。气迥青山暝，阴寒玉殿昏。何须野王笔，图画至今存。
静安八咏录三·赤乌碑
作者：赵觐
朝代：元

僧来天竺国，寺创赤乌年。碑碣前朝重，文章后世怜。秋风生大野，斜月堕重渊。有待龟龙负，图书得共传。不识陈朝桧，相传故老言。理文俱左纽，后土自蟠根。气迥青山暝，阴寒玉殿昏。何须野王笔，图画至今存。芦花十里塘，野色正荒凉。明月秋无际，西风雪有香。渔郎茆屋小，估客棹歌长。自愧无家别，经行百感伤。
题云林六君子图
作者：赵觐
朝代：元
体裁：五言绝句

天风起云林，众树动秋色。仙人招不来，空山倚晴碧。
【黄钟】人月圆_人生能几浑
作者：赵雍
朝代：元

人生能几浑如梦，梦里奈愁何？别时犹记，眸盈秋水，泪湿春罗。绿杨台榭，梨花院宇，重想经过。水遥山远，鱼沉雁渺，分外情多！
相思何日重相见，山远水偏攻。风弦虽断，莺胶难接，愁满离肠。最伤情处鲛绡贵恨，翠靥留香。故人何在？浓荫深院，斜月幽窗。
七夕二首
作者：赵雍
朝代：元

初月纤纤照露台，枉将瓜果闹婴孩。今宵自有经年约，何暇閒情送巧来。牵牛河东织女西，相望千古几时期。夜深只恐天轮转，地底相逢未可知。
七夕二首·其一
作者：赵雍
朝代：元

初月纤纤照露台，枉将瓜果闹婴孩。今宵自有经年约，何暇閒情送巧来。
七夕二首·其二
作者：赵雍
朝代：元

牵牛河东织女西，相望千古几时期。夜深只恐天轮转，地底相逢未可知。
人月圆
作者：赵雍
朝代：元

人生能几浑如梦，梦里柰愁何。别时犹记，眸盈秋水，泪湿春罗。绿杨台榭，梨花院宇，重想经过。水遥山远，鱼沉雁渺，分外情多。
人月圆
作者：赵雍
朝代：元

相思何日重相见，山远水偏长。凤弦虽断，鸾胶难接，愁满离肠。最伤情处，鲛绡遗恨，翠靥留香。故人何在，浓阴深院，斜月幽窗。
初秋夜坐二首
作者：赵雍
朝代：元

夜深庭院寂无声，明月流空万影横。坐对荷花两三朵，红衣落尽秋风生。月明如水侵衣湿，台榭沈沈秋夜长。坐久高僧禅语罢，澹然相对玉簪香。
初秋夜坐二首·其一
作者：赵雍
朝代：元

夜深庭院寂无声，明月流空万影横。坐对荷花两三朵，红衣落尽秋风生。
初秋夜坐二首·其二
作者：赵雍
朝代：元

月明如水侵衣湿，台榭沈沈秋夜长。坐久高僧禅语罢，澹然相对玉簪香。
千里思
作者：赵雍
朝代：元

颜如花，肤如雪，秋水双眸面如月。千里相思不相见，当时却恨轻离别。美人美人颦蛾眉，绿窗寂寂春风微。巫山梦断君何处，化作朝云缥缈飞。
南乡子
作者：赵雍
朝代：元

别久渐生愁。知为音书苦未收。此际多情应盼我，凝眸。带得啼痕上小楼。举止忒风流。只在城南绿水头。咫尺蓝桥重欲见，无由。两地相思甚日休。
即事
作者：赵雍
朝代：元

独坐对明月，遥遥千古情。西风两三日，庭树已秋声。
古诗
作者：赵雍
朝代：元

我居水精宫，远游来朔方。离家近十载，兄弟遥相望。始见世情薄，纷纷名利场。富贵不可期，人生难忖量。乾坤本无私，江山叹兴亡。蝉声噪落日，露草啼寒螀。明月如有情，照我肝与肠。西风动林东，萧然秋意凉。回首岁云暮，信美非吾乡。展转复展转，愁多知夜长。
古诗·其一
作者：赵雍
朝代：元

西风声萧萧，愁来如梦寐。乡关万里遥，兄弟何时会。迟此相见期，真以日为岁。别来经八霜，朱颜久憔悴。人生宇宙间，名利何足计？何如云中鹤，翱翔随所至。
忆秦娥·春寂寂
作者：赵雍
朝代：元

春寂寂。重门半掩梨花雪。梨花雪。芳心如醉，暗思当日。金钗欲堕乌云侧。佳人望断天涯客。天涯客。今年又过，清明寒食。
思归
作者：赵雍
朝代：元

袅袅秋风动客怀，啾啾猿鹤苦相催。鲁侯不遇关天意，臧氏焉能沮我才。万里驱驰离旧国，十年奔走在尘埃。吴兴山水何清远，一棹扁舟归去来。
摊破浣溪沙·春草萋萋绿渐浓
作者：赵雍
朝代：元
体裁：词

春草萋萋绿渐浓。梨花落尽晚来风。试问相逢何处好，小楼东。朱箔影移无限恨，玉箫声转曲将终。独倚阑干谁是伴，月明中。
早春
作者：赵雍
朝代：元

高卷珠帘日渐长，梅花庭院雪飘香。闲倚阑干看新柳，不知谁为染鹅黄。
春夜曲
作者：赵雍
朝代：元

去年美人未还家，绿窗青春桃始花。桃花今年只依旧，美人别后长咨嗟。芳心欲传向谁愬，卷却罗袖弹琵琶。琵琶声哀思欲绝，衣上啼痕几时灭。共君别久胡不来，菱花宝镜生尘埃。君隔扬子江，妾居黄金台。台虽高，望无极，人万里兮天咫尺。春水绿波春草碧，来鱼去雁无消息。日既暮兮月色寒，相思如梦彫朱颜。青灯炯炯照不寐，揽衣起坐空愁叹。
有所思
作者：赵雍
朝代：元

纷纷落花飘，美人在何许？相思杳如梦，寂莫春已暮。一别久不见，一往久不还。相望虽咫尺，如隔千万山。
木兰花慢·以上振绮堂刻本赵待制遗稿。朱本
作者：赵雍
朝代：元

恨匆匆赋别，回首望，一长嗟。记执手临流，迟迟去马，浩浩平沙。此际黯然肠断，柰一痕、明月两天涯。南去孤舟渐远，今宵宿向谁家。别来旬日未曾过，如隔几年华。纵极目层崖，故人何处，泪落兼葭。聚散古今难必，且乘风、高咏木兰花。但愿朱颜长好，不愁水远山遐。
水调歌头·春色去何急
作者：赵雍
朝代：元

春色去何急，春去尚微寒。满地落花芳草，渐觉绿阴圆。马足车尘情味，暑往寒来岁月，扰扰十余年。赢得朱颜老，孤负好林泉。宝装鞍，金作镫，玉为鞭。须臾得志，纷华满眼纵相谩。功名自来无意，富贵浮云何济，于我亦徒然。万事付一笑，莫放酒杯乾。
江城子
作者：赵雍
朝代：元

仙肌香润玉生寒。悄无言。思绵绵。无限柔情，分付与春山。青鸟能传云外信，凭说与，带围宽。花梢新月几时圆。再团圞。是何年。可是当初，真个两无缘。极目故人天际远，多少恨，凭阑干。
江城子·五陵衣马恣轻肥
作者：赵雍
朝代：元

五陵衣马恣轻肥。竞新奇。亦何为。混处贤愚，谁与辨雄雌。任尔刺天何足道，终不肯、羡群飞。燕山花落暮春时。杜鹃啼。劝谁归。耿耿孤忠，惟有此心知。天赋我才还有用，应不至，负心期。
浣溪沙
作者：赵雍
朝代：元

杨柳楼台锁翠烟。杨花帘幕扑香绵。佳人何处隔江山。芳草已生千里恨，玉笙吹彻五更寒。夜深和泪倚阑干。
浣溪沙
作者：赵雍
朝代：元

翠锁蛾眉别恨浓。罗衣初试怯春风。相思只为两西东。帘卷玉钩云淡淡，香消金鸭雨蒙蒙。此情都在不言中。
浣溪沙
作者：赵雍
朝代：元

落尽杨花满地春。绿阴如染净无尘。日长庭院掩重门。斜坠金钗云半亸，淡妆香脸粉轻匀。相思偏是少年人。
烛影摇红·新绿成阴
作者：赵雍
朝代：元

新绿成阴，落红如雨春光晚。当年谁与种相思，空羡双飞燕。寂寞幽窗孤馆。念同游、芳郊秀苑。香尘随马，细草承轮，都成肠断。别久情深，几时重约闲庭院。高楼终日卷珠帘，极目愁无限。莫恨蓝桥路远。有心时、终须再见。休教长怨，镜里孤鸾，箧中团扇。
玉耳坠金环
作者：赵雍
朝代：元

乳燕交飞，晓莺轻啭花深处。画堂帘幕卷东风，晴雪飘香絮。犹记当时院宇。悄寒轻、梨花暮雨。绣衾同梦，鸳枕双敧，绿窗低语。春已阑珊，落红飘满西园路。强拈针线解春愁，只是无情绪。无柰年华暗度。黛眉颦、柔肠万缕。章台人远，芳草和烟，萋萋南浦。
玉耳坠金环
作者：赵雍
朝代：元

乳燕交飞，晓莺轻啭花深处。画堂帘幕卷东风，晴雪飘香絮。犹记当时院宇。悄寒轻、梨花暮雨。绣衾同梦，鸳枕双＊，绿窗低语。春已阑珊，落红飘满西园路。强拈针线解春愁，只是无情绪。无柰年华暗度。黛眉颦、柔肠万缕。章台人远，芳草和烟，萋萋南浦。
秋声
作者：赵雍
朝代：元

邕邕鸣雁复南征，十载栖迟在帝京。黄叶未零寒未应，秋声偏动故乡情。
结羊肠
作者：赵雍
朝代：元

孟春之月春始和，陌头柳色黄如鹅。落梅纷纷稍觉多，白日炯炯曜绮罗。曜绮罗，日渐长，春风庭院花草香。十六初过上元节，家家女儿结羊肠。含情暗卜心自语，何时得似双鸳鸯。结成羊肠肠反断，惆怅春闺坐长叹。强持薄怒娇且羞，折花倒插金钗头。